open-index/open-wikipedia-markdown huggingface dataset:
ശാന്ത പി. നായർ

കേരളത്തിലെ പ്രമുഖ ചലച്ചിത്ര പിന്നണിഗായികയായിരുന്നു **ശാന്ത പി. നായർ** (1929 – 26 ജൂലൈ 2008). നൂറിലധികം ചിത്രങ്ങളിൽ ഇരുനൂറിലേറെ ഗാനങ്ങൾ ആലപിച്ചിട്ടുണ്ട്.
## ജീവിതരേഖ
തൃശൂരിലെ പ്രശസ്തമായ പൊതുവാൾ അമ്പാടി തറവാട്ടിൽ  ആർ. വാസുദേവ പൊതുവാൾ - ലക്ഷ്മി കുട്ടി ദമ്പതികളുടെ മൂത്ത മകളായി ജനനം. *മലയാള റേഡിയോ പ്രക്ഷേപണത്തിന്റെ പിതാവ്* എന്നറിയപ്പെടുന്ന കെ. പദ്മനാഭൻ നായരായിരുന്നു ഭർത്താവ്. ചലച്ചിത്രപിന്നണിഗായിക ലതാ രാജു ഏക മകളാണ്.

ചേർത്തല ഗോപാലൻ നായർ, രാമനാട്ട് കൃഷ്ണൻ എന്നിവരുടെ കീഴിൽ എട്ടാം വയസ്സിൽത്തന്നെ ഇവർ കർണ്ണാടകസംഗീതം പഠിക്കാനാരംഭിച്ചു. പിന്നീട് ചെന്നൈ ക്യൂൻമേരീസ് കോളേജിൽ നിന്ന് സംഗീതത്തിൽ ബിരുദമെടുത്തു.  കോഴിക്കോട് ആകാശവാണിയിൽ അനൗൺസറായി ജോലിയിൽ പ്രവേശിച്ചുകൊണ്ടാണ് ഔദ്യോഗികജീവിതത്തിന്റെ ആരംഭം. അതിനുശേഷം ഈ ജോലി ഉപേക്ഷിച്ച് സിനിമാരംഗത്തേക്ക് പ്രവേശിക്കുകയായിരുന്നു.

1953-ൽ പുറത്തിറങ്ങിയ തിരമാല എന്ന ചിത്രത്തിലൂടെ സിനിമാ ലോകത്തെത്തി. കൂടപ്പിറപ്പ് എന്ന ചിത്രത്തിനുവേണ്ടി പാടിയ ''തുമ്പീ തുമ്പീ വാ വാ" എന്ന ഗാനം ഇവരെ പ്രശസ്തിയിലേക്കെത്തിച്ചു. 1961-ൽ പുറത്തിറങ്ങിയ മുറപ്പെണ്ണ് എന്ന ചിത്രത്തിനുവേണ്ടിയാണ് അവസാനം പാടിയത്. കെ.ജെ. യേശുദാസ് തന്റെ ആദ്യ യുഗ്മഗാനം പാടിയത് ഇവരോടൊപ്പമാണ്‌.

2008 ജൂലൈ 26-ന് 79-ആം വയസ്സിൽ  ചെന്നൈയിലെ സ്വകാര്യ ആശുപത്രിയിൽ വെച്ച് മരണപ്പെട്ടു.

## പുരസ്കാരങ്ങൾ
* 1987-ലെ കേരള സംഗീതനാടക അക്കാദമി പുരസ്കാരം.
* സ്വരലയ പുരസ്കാരം.

## അവലംബം


വർഗ്ഗം:2008-ൽ മരിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:ജൂലൈ 26-ന് മരിച്ചവർ
വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
മാതൃഭാഷ

**മാതൃഭാഷ (തായ്മൊഴി )** എന്ന പദം കൊണ്ട് വിവക്ഷിക്കുന്നത് ഒരു വ്യക്തിയുടെ മാതാവിന്റെ ഭാഷ എന്നാണ്

ഇന്ത്യ കെനിയ തുടങ്ങിയ ചില രാജ്യങ്ങളിൽ "മാതൃഭാഷ" എന്നത് ഒരു വ്യക്തിയുടെ, അവനുൾപ്പെടുന്ന പാരമ്പര്യ സമൂഹത്തിന്റെ സാധാരണ സംസാരശൈലിയും, അച്ചടിശൈലിയും അടങ്ങുന്ന ഭാഷയാണ് (എത്നിക് ഗ്രൂപ്പ്) (എത്നിക് ഭാഷ).http://www.nationmedia.com/dailynation/nmgcontententry.asp?category_id=25&newsid=82793). ഏതാണ്ട് ഇതേ ഭാഷാപ്രയോഗം തന്നെയാണ്, ഇരുപതാം നൂറ്റാണ്ടിന്റെ ആദ്യ-മധ്യപാദങ്ങളിൽ അയർലന്റ് റിപ്പബ്ലിക്കിൽ ഉണ്ടായത്; ഐറിഷ് ജനതയുടെ മുഴുവനും മാതൃഭാഷയായി "ഐറിഷ് ഭാഷ" ഉപയോഗിക്കപ്പെട്ടു. ചില ഐറിഷ് പൗരന്മാർ ആദ്യഭാഷ ഇംഗ്ലീഷാണ് പഠിച്ചിരുന്നതെങ്കിലും അവരുടെ മാതൃഭാഷ "ഐറിഷ്" ആയി കണക്കാക്കപ്പെട്ടു. അപ്രകാരം തന്നെ സിങ്കപ്പൂരിൽ മാതൃഭാഷ എന്നത് ഒരു വ്യക്തിയുടെ പാരമ്പര്യഭാഷയായാണ് കണക്കാക്കുന്നത്, ആ വ്യക്തി പാരമ്പര്യഭാഷയിൽ ജ്ഞാനമുള്ളയാളണോ, അല്ലയോ എന്നത് മാതൃഭാഷാമാനദണ്ഡമല്ല. പക്ഷേ, അവിടെ ആദ്യഭാഷ ആംഗലമാണ്, കാരണം സ്വാതന്ത്ര്യാനന്തരം സിങ്കപ്പൂരിലെ സർക്കാർ സ്കൂളുകളിലും മറ്റും പ്രധാന അദ്ധ്യയനഭാഷയും, മറ്റെല്ലായിടത്തും പ്രധാന ഉപയോഗഭാഷയും ആംഗലമാണ്. 

J. R. R. Tolkien, അദ്ദേഹത്തിന്റെ 1955ലെ *ഇംഗ്ലീഷും,വെൽഷും* എന്ന പ്രസംഗത്തിൽ "മാതൃഭാഷ', "ഉപയോഗഭാഷ" എന്നിവയെ വേർതിരിച്ചുകാണിച്ചിട്ടുണ്ട്. ഒരു വ്യക്തി അവന്റെ/അവളുടെ കുട്ടിക്കാലത്ത് സ്ഥലകാലസാഹചര്യങ്ങളിലൂടെ പഠിക്കുന്ന ഭാഷയാണ് ആ വ്യക്തിയുടെ "ഉപയോഗഭാഷ" അഥവാ "ആദ്യഭാഷ" (ഫസ്റ്റ് ലാംഗ്വേജ്), എന്നാൽ ആ വ്യക്തിയുടെ "മാതൃഭാഷ" എന്നത് ജനിതകമായി/പാരമ്പര്യമായി ആ

## മഹത്ത്വം


കേരളത്തിനകത്തും പുറത്തുമുള്ള മൂന്നു കോടിയിലധികം ജനങ്ങളുടെ മാതൃഭാഷയായ മലയാളത്തിന്റെ ഇന്നത്തെ അവസ്ഥയിൽ പലരും ഉൾക്കണ്ഠാകുലരാണ്. അക്ഷരങ്ങളാണല്ലോ പദങ്ങളായും തുടർന്ന് വാക്യങ്ങളായും മാറുന്നത്. ടൈപ്പ് റൈറ്ററുകളുടെ സൗകര്യത്തിനുവേണ്ടിയാണ് മലയാളത്തിൽ ലിപി പരിഷ്‌ക്കരണം കൊണ്ടുവന്നത്. പക്ഷെ അതോടെ നഷ്ടപ്പെട്ടത് മലയാളം അക്ഷരങ്ങളുടെ സൗന്ദര്യവും ഏകാത്മതയുമാണ്. ഇന്ന് കമ്പ്യൂട്ടർ പ്രചാരത്തിൽ വന്നതോടെ പഴയ ലിപിയിലും അച്ചടിക്കാമെന്നു വന്നെങ്കിലും ചിലർ മാത്രമാണ് അത് പിന്തുടരുന്നത്. പഴയതും പുതിയതുമായ ലിപികൾ കൂട്ടിക്കുഴച്ചാണ് ഇന്ന് പലരും ഉപയോഗിക്കുന്നത്. മലയാളം പഠിച്ചുതുടങ്ങുന്ന കുട്ടികൾക്ക് ഇതുണ്ടാക്കുന്ന ആശയക്കുഴപ്പം ചില്ലറയല്ല. അതുപോലെ ഉച്ചാരണശുദ്ധി എന്നത് പേരിനുപോലുമില്ല. ചാനലുകളിലെ മലയാളം കേട്ടാണ് കുട്ടികൾ വളരുന്നത്. അത് ഒട്ടും തനിമയുള്ളതല്ല എന്നു മാത്രമല്ല ഇംഗ്ലീഷിന്റെ അമിതമായ സ്വാധീനം പ്രകടമാണു താനും. ഒരു വാക്യത്തിൽ നാല് ഇംഗ്ലീഷ് പദമെങ്കിലും ഇല്ലെങ്കിൽ മലയാളിക്ക് എന്തോ കുറച്ചിൽ പോലെയാണ്. മലയാള പദങ്ങൾ മാത്രം ഉൾപ്പെടുത്തി സംസാരിക്കുന്നവരെ പുച്ഛവുമാണ്.

ദക്ഷിണ ഭാരത ഭാഷകളിൽ മലയാളമാണ് ഏറ്റവും കൂടുതൽ ഭീഷണി നേരിടുന്നത്. തമിഴും കന്നടയും തെലുങ്കുമെല്ലാം അവയുടെ ഉച്ചരണശുദ്ധിയും ശബ്ദസൗന്ദര്യവും തനിമയും നിലനിർത്തിവരുന്നതായാണ് മനസ്സിലാക്കാൻ കഴിയുന്നത്. ഇവിടെ സ്ഥാപനങ്ങളുടെ പേരുകൾ മിക്കതും ഇംഗ്ലീഷിലാണ്. ഇംഗ്ലീഷ് വേണ്ടെന്നല്ല. ഒപ്പം മലയാളവും നിലനിർത്തണം. ഭാഷയുടെ പേരിൽ മിഥ്യാഭിമാനം ഉണ്ടാകാൻ പാടില്ല. ഇപ്പോൾ മൊബൈൽ ഫോണുകളിൽ മലയാളം ലഭ്യമാണെങ്കിലും അതുപയോഗിക്കുന്നവർ കുറവാണ്. എല്ലാവർക്കും ഇംഗ്ലീഷ് മതി. ഈ അവസ്ഥ മാറണം.

ശ്രേഷ്ഠ ഭാഷാ പദവി ലഭിച്ച ഭാഷയാണ് മലയാളം. മലയാളത്തിന് ഒരു സർവ്വകലാശാല തുടങ്ങിയിട്ടുണ്ടെങ്കിലും വളർച്ചയ്ക്ക് എന്തെങ്കിലും ഗുണമുള്ളതായി ഇതുവരെ അനുഭവപ്പെട്ടിട്ടില്ല. ഏതാനും കോഴ്‌സുകളും സെമിനാറുകളും നടത്തിയതുകൊണ്ട് വീണ്ടെടുക്കാൻ കഴിയാത്ത തരത്തിൽ മലയാളത്തിന്റെ പ്രാധാന്യം അക്കാദമിക രംഗത്തും നഷ്ടപ്പെട്ടിരിക്കുന്നു.

വർഗ്ഗം:ഭാഷ
വർഗ്ഗം:സംസ്കാരം
ഒരു ദേശത്തിന്റെ കഥ

എസ്.കെ. പൊറ്റക്കാടിന്റെ  പ്രശസ്തമായ നോവലാണ്‌ **ഒരു ദേശത്തിന്റെ കഥ**. ഈ കൃതിയ്കാണ് 1980-ൽ ജ്ഞാനപീഠം  പുരസ്കാരം ലഭിച്ചത്. ഈ കൃതി തന്നെ 1972-ൽ കേന്ദ്ര സാഹിത്യ അക്കാദമി പുരസ്കാരത്തിനും അർഹമായി.
ശ്രീധരൻ എന്ന യുവാവ് താൻ ജനിച്ചു വളർന്ന അതിരാണിപ്പാടം ഗ്രാമം സന്ദർശിക്കാനായി എത്തുന്നതും, അവിടെവച്ച്, അയാൾ തന്റെ ബാല്യകാലത്ത് അവിടെ നടന്ന സംഭവങ്ങൾ ഓർക്കുന്നതുമാണ് പ്രമേയം. അതീവ ഹൃദ്യമായ രചനാരീതിയും അവതരണഭംഗിയുമുള്ള ഈ നോവൽ, എഴുത്തുകാരന്റെ ആത്മകഥാംശങ്ങൾ ഉൾപ്പെടുന്നുവെന്ന് കരുതപ്പെടുന്നു.ഒരു ദേശത്തിന്റെ കഥയുടെ ഇംഗ്ലീഷ് വിവർത്തനം Tales of Athiranippadam എന്ന പേരിൽ ഓറിയന്റ് ബ്ലാക്ക് സ്വാൻ പുറത്തിറക്കിയിട്ടുണ്ട്. ശ്രീദേവി.കെ.നായർ രാധിക.പി.മേനോൻ എന്നിവരാണ് വിവർത്തനം നടത്തിയിരിക്കുന്നത്. 

## അവലംബം

വർഗ്ഗം:മലയാളം നോവലുകൾ
വർഗ്ഗം:എസ്.കെ. പൊറ്റക്കാട് എഴുതിയ നോവലുകൾ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
വജ്ജി

right|thumb|350px|പതിനാറു മഹാജനപദങ്ങൾ സൂചിപ്പിക്കുന്ന ഭൂപടം.
പുരാതന ഇന്ത്യയിലെ പതിനാറു മഹാജനപദങ്ങളിൽ ഒന്നാണ്‌ **വജ്ജി അഥവാ വൃജ്ജി**. ഇന്നത്തെ ബിഹാറിലെ വൈശാലിയായിരുന്നു ഈ രാജ്യത്തിന്റെ തലസ്ഥാനം‌. ഗംഗാനദിയുടെ വടക്കുവശത്ത് സ്ഥിതി ചെയ്തിരുന്ന വജ്ജി, ഇന്നത്തെ നേപ്പാളിലെ തെറായ് മേഖല വരെ പരന്നു കിടന്നിരുന്നു. പടിഞ്ഞാറു വശത്ത് ഗന്ധക് നദിയായിരുന്നു മല്ല മഹാജനപദവും കോസലമഹാജനപദവുമായുള്ള വജ്ജിയുടെ അതിർത്തി എന്നു കണക്കാക്കപ്പെടുന്നു. കോശി, മഹാനന്ദ എന്നീ നദികളുടെ കരയിലുള്ള വനമേഖലവരെയാണ്‌ കിഴക്കോട്ട് ഇത് വ്യാപിച്ചുകിടന്നിരുന്നത്. **കുന്ദപുരം, കുന്ദഗ്രാമം, ഭോഗനഗരം, ഹാത്തിഗാമ** എന്നിവയാണ്‌ ഈ മഹാജനപദത്തിലെ മറ്റു പ്രധാനപ്രദേശങ്ങൾ‍. 
## ഭരണം
**അഷ്ടകുലം** എന്നറിയപ്പെടുന്ന എട്ടു വംശങ്ങളിൽപ്പെട്ട ഭരണാധികാരികളായിരുന്നു വജ്ജി ഭരിച്ചിരുന്നത്. **വൃജ്ജികൾ, ലിഛാവികൾ, ജ്ഞാത്രികർ, വിദേഹർ** എന്നിവരാണ്‌ ഇതിൽ പ്രമുഖർ. മറ്റു നാലു വംശജർ ഏതെന്ന് അത്ര വ്യക്തമല്ല. എങ്കിലും സൂത്രകൃതംഗ എന്ന ജൈനഗ്രന്ഥത്തിൽ, **ഉഗ്രർ, ഭോഗർ, കൗരവർ, ഐക്ഷ്വകർ** എന്നീ വംശജർ ജ്ഞത്രികളും ലിച്ചാവികളുമായി ഒരേ ഭരണസഭയിൽ സമ്മേളിച്ചിരുന്നു എന്നു കാണുന്നുണ്ട്. . 

**ഗണം** അഥവാ **സംഘം** എന്നറിയപ്പെടുന്ന വ്യത്യസ്തമായൊരു ഭരണസം‌വിധാനമായിരുന്നു ഇവിടെ നിലനിന്നിരുന്നത്.  ഒരു രാജാവ് എന്നതിനുപകരം ഒന്നിലധികം ഭരണകർത്താക്കൾ എന്നതായിരുന്നു ഈ രീതിയുടെ പ്രത്യേകത. ചിലപ്പോഴൊക്കെ ആയിരക്കണക്കിനു പേർ ഒരുമിച്ച് ഭരണം നടത്തി ഇവരെല്ലാവരും രാജാവ് എന്നറിയപ്പെട്ടു. ഈ രാജാക്കന്മാർ ഒരുമിച്ചു യാഗങ്ങൾ നടത്തുകയും ഒരുമിച്ച് കൂടി തീരുമാനങ്ങൾ കൈക്കൊള്ളുകയും ചെയ്തിരുന്നു. 

### ഭരണകർത്താക്കൾ
ജനപഥങ്ങളും, ഗ്രാമങ്ങളും ഗോത്രങ്ങളും ചേർന്ന വജ്ജി സംഘമാണ്‌ ഭരണം നടത്തിയിരുന്നത്. ഇത്തരം ഓരോ ഖണ്ഡങ്ങളിൽ തെരഞ്ഞെടുക്കപ്പെട്ട വ്യക്തികൾ വജ്ജി ഗണപരിഷത്തിൽ പ്രസ്തുത ഖണ്ഡത്തെ പ്രതിനിധാനം ചെയ്യുന്നു. ഇത്തരം പ്രതിനിധികളെ ഗണമുഖ്യർ എന്നാണ് വിളിച്ചിരുന്നത്. ഗണമുഖ്യരുടെ അദ്ധ്യക്ഷൻ  ഗണപ്രമുഖൻ എന്ന് അറിയപ്പെട്ടു. ഗണപ്രമുഖന്റെ അധികാരം വംശീയമല്ലെങ്കിലും പലപ്പോഴും ഇദ്ദേഹം രാജാവ് എന്നും വിളിക്കപ്പെട്ടിരുന്നു. 

മഹാബലധൃകൃത് (ആഭ്യന്തരമന്ത്രിക്ക് തുല്യമായ തസ്തിക), ബിനിഷ്ചായമത്യ (മുഖ്യന്യായാധിപൻ), ദണ്ഡധൃകൃത് (മറ്റു ന്യായാധിപർ) എന്നിവയായിരുന്നു ഭരണത്തിലെ മറ്റു പ്രധാന  തസ്തികകൾ.

## വൈശാലി

വജ്ജിയുടെ തലസ്ഥാനമായിരുന്ന വൈശാലി ഒരു സമ്പന്നമായ നഗരമായിരുന്നു. മൂന്നു കോട്ടമതിലുകളാൽ സം‌രക്ഷിതമായ നഗരത്തിന്‌ ഏറുമാടങ്ങളോടുകൂടിയ മൂന്നു കവാടങ്ങളും നഗരത്തിനുണ്ടായിരുന്നു എന്ന് ഏകപന്ന ജാതകത്തിന്റെ ആമുഖഭാഗത്ത് പറയുന്നുണ്ട്.

## ഗോത്രങ്ങൾ
ലിച്ഛാവികൾ, മല്ലർ, ശാക്യർ തുടങ്ങിയവരായിരുന്നു പ്രധാന ഗോത്രങ്ങൾ. ബി.സി.ഇ. 600-ഓടെ ലിച്ഛാവികൾ മഹാവീരന്റെ ശിഷ്യരായി, പിൽക്കാലത്ത് അവർ ബുദ്ധമാർഗ്ഗത്തിലേക്ക് തിരിഞ്ഞു. ബുദ്ധൻ തന്റെ ജീവിതകാലത്ത് നിരവധി തവണ വൈശാലി സന്ദർശിച്ചിട്ടുണ്ട്. വൈശാലിയിൽ അദ്ദേഹം സ്ഥിരമായി താമസിച്ചിരുന്ന വിഹാരത്തെ കുതഗർശല എന്നാണ്‌ അറിയപ്പെട്ടിരുന്നത്. ചേതകൻ എന്ന ഒരു ഗണപ്രമുഖനാണ്‌ ഈ വിഹാരം അദ്ദേഹത്തിന്‌ സമ്മാനിച്ചത്.

ബുദ്ധനും മഹാവീരനും സംഘത്തിലുൾപ്പെട്ടവരായിരുന്നു. ബുദ്ധഗ്രന്ഥങ്ങളിൽ നിന്നാണ്‌ സംഘത്തെപ്പറ്റിയുള്ള കൂടുതൽ വിവരങ്ങൾ അറിയാൻ സാധിക്കുന്നത്. 

പല ശക്തരായ രാജാക്കന്മാരും സംഘങ്ങളെ ആക്രമിച്ചു കീഴടക്കാൻ ശ്രമിച്ചിട്ടുണ്ട്. എന്നിരുന്നാലും ഗുപ്തരാജാക്കന്മാർ അവസാനസംഘൻങ്ങളേയും കീഴടക്കുന്നതു വരെ, അതായത് ഏകദേശം അഞ്ചാം നൂറ്റാണ്ടു വരെ സംഘങ്ങൾ നിലനിന്നിരുന്നു.

## അവലംബം


വിഭാഗം:ഇന്ത്യാചരിത്രം
വിഭാഗം:മഹാജനപദങ്ങൾ
രാജവംശം

ഒരു കുടുംബത്തിലെ അംഗങ്ങൾ തന്നെ ഒന്നിനു പിന്നാലെ ഒന്നായി ഒരു രാജ്യത്തിന്റെ ഭരണം നടത്തുകയാണെങ്കിൽ ഇത്തരം കുടുംബങ്ങളെ **രാജവംശം** (ഇംഗ്ലീഷ്:Dynasty) എന്നു പറയുന്നു. "രാജവംശം" എന്നതിനുള്ള ഇതര പദങ്ങളിൽ "വീട്", "കുടുംബം", "കുലം" എന്നിവ ഉൾപ്പെടാം. ലോകത്തിലെ ഏറ്റവും ദൈർഘ്യമേറിയ രാജവംശം ജപ്പാനിലെ ഇംപീരിയൽ ഹൗസാണ്. യമറ്റോ രാജവംശം എന്നുമറിയപ്പെടുന്നു. ഇതിന്റെ ഭരണം പരമ്പരാഗതമായി ബിസി 660 കാലഘട്ടം മുതലാണ്.

രാജവംശത്തിന്റെ കുടുംബം അല്ലെങ്കിൽ വംശത്തെ "കുലീന ഭവനം" എന്ന് വിളിക്കാം, അതിന്റെ അംഗങ്ങൾ വഹിക്കുന്ന മുഖ്യമോ നിലവിലുള്ളതോ ആയ തലക്കെട്ടിനെ ആശ്രയിച്ച് "സാമ്രാജ്യത്വം", "രാജകീയം", "നാട്ടുരാജാവ്", "ഡ്യൂക്കൽ", "കോമിറ്റൽ", "ബറോണിയൽ" മുതലായ വിലാസങ്ങൾ ഉപയോഗിക്കുന്നു.

പുരാതന ഈജിപ്ത് (ബിസി 3100–30), ഇംപീരിയൽ ചൈന (ബിസി 221 ബിസി-എഡി 1912) എന്നിങ്ങനെയുള്ള പല രാജ്യങ്ങളുടെയും നാഗരികതയുടെയും ചരിത്രങ്ങൾ ചരിത്രകാരന്മാർ കാലാകാലങ്ങളിൽ രേഖപ്പെടുത്തുന്നു. അതുപോലെ, "രാജവംശം" എന്ന പദം ഒരു കുടുംബം ഭരിച്ച കാലഘട്ടത്തിന്റെ അതിർത്തി നിശ്ചയിക്കുന്നതിനും ആ കാലഘട്ടത്തിലെ സംഭവങ്ങൾ, ട്രെൻഡുകൾ, കരകൗശല വസ്തുക്കൾ എന്നിവ വിവരിക്കുന്നതിനും ഉപയോഗിക്കാം (ഉദാ. "മിങ് -രാജവംശത്തിലെ ഒരു അലങ്കാരപാത്രം"). "രാജവംശം" എന്ന വാക്ക് പലപ്പോഴും അത്തരം നാമവിശേഷണങ്ങളിൽ നിന്ന് ഒഴിവാക്കപ്പെടുന്നു (ഉദാ. "ഒരു മിങ് അലങ്കാരപാത്രം").

പത്തൊൻപതാം നൂറ്റാണ്ട് വരെ, ഒരു രാജാവിന്റെ നിയമാനുസൃതമായ പ്രവർത്തനം അദ്ദേഹത്തിന്റെ രാജവംശത്തിന്റെ ധനസ്ഥിതിയോ അധികാരമോ സ്ഥാനമോ വർദ്ധിപ്പിക്കുക എന്നതായിരുന്നു: അതായത്, അദ്ദേഹത്തിന്റെ കുടുംബാംഗങ്ങളുടെ സമ്പത്തും അധികാരവും വികസിപ്പിക്കുക. 

ഇരുപതാം നൂറ്റാണ്ടിനുമുമ്പ്, ലോകമെമ്പാടുമുള്ള രാജവംശങ്ങൾ പരമ്പരാഗതമായി ഫ്രാങ്കിഷ് സാലിക് നിയമപ്രകാരം പുരുഷാധിപത്യപരമായി കണക്കാക്കപ്പെടുന്നു. ഇത് അനുവദനീയമായ രാജ്യങ്ങളിൽ, ഒരു മകളിലൂടെയുള്ള പിന്തുടർച്ച സാധാരണയായി ഭർത്താവിന്റെ ഭരണ ഭവനത്തിൽ ഒരു പുതിയ രാജവംശം സ്ഥാപിക്കുന്നു. യൂറോപ്പിലെ ചില സ്ഥലങ്ങളിൽ ഇത് മാറിയിട്ടുണ്ട്. തുടർച്ചയായുള്ള നിയമവും ഉടമ്പടിയും ഒരു സ്ത്രീയിലൂടെ രാജവംശങ്ങൾ നിലനിർത്തുന്നു. ഉദാഹരണത്തിന്, എലിസബത്ത് II രാജ്ഞിയുടെ മക്കളിലൂടെ ഹൗസ് ഓഫ് വിൻഡ്‌സർ പരിപാലിക്കുന്നു. നെതർലാൻഡ്‌സിലെ രാജവാഴ്ചയിൽ ചെയ്തതുപോലെ ആ രാജവംശം തുടർച്ചയായ മൂന്ന് രാജ്ഞികളിലൂടെ ഓറഞ്ച്-നസ്സാവു ഭവനമായി തുടർന്നു. പ്രധാന യൂറോപ്യൻ രാജവാഴ്ചകൾക്കിടയിലെ ആദ്യത്തെ ഉദാഹരണം പതിനെട്ടാം നൂറ്റാണ്ടിൽ റഷ്യൻ സാമ്രാജ്യത്തിലായിരുന്നു. അവിടെ ഗ്രാൻഡ് ഡച്ചസ് അന്ന പെട്രോവ്നയിലൂടെ റൊമാനോവ് ഭവനത്തിന്റെ പേര് നിലനിർത്തി. സാക്സെ-കോബർഗ്-ഗോതയിലെ ഫെർഡിനാന്റ് രാജകുമാരനെ വിവാഹം കഴിച്ച പോർച്ചുഗൽ മരിയ രണ്ടാമൻ രാജ്ഞിയുടെ കാര്യത്തിലും ഇത് സംഭവിച്ചു, എന്നാൽ അവരുടെ പിൻഗാമികൾ പോർച്ചുഗീസ് നിയമപ്രകാരം ഹൗസ് ഓഫ് ബ്രഗാൻസയിലെ അംഗങ്ങളായി തുടർന്നു.
## അവലംബം


വർഗ്ഗം:രാഷ്ട്രീയം
വർഗ്ഗം:രാജവംശങ്ങൾ
റൈറ്റ് സഹോദരന്മാർ

ലോകത്താദ്യമായി വായുവിൽ വച്ച് നിയന്ത്രിക്കാവുന്ന വിമാനം നിർമ്മിച്ചത് **റൈറ്റ് സഹോദരന്മാർ** എന്നറിയപ്പെടുന്ന വിൽബർ റൈറ്റും ഓർവിൽ‍ റൈറ്റുമാണ്‌.1903 ഡിസംബർ 17ന്‌ ഉച്ചയ്ക്ക് 12 മണിയ്ക്ക് അവരിരുവരും ചേർന്ന് നിർമ്മിച്ച വിമാനം 52 സെക്കന്റ് നേരം വായുവിൽ പറന്നു.ഏകദേശം 852 അടി ദൂരമാണ്‌ ആ വിമാനം സഞ്ചരിച്ചത്.

വർഗ്ഗം:അമേരിക്കൻ ശാസ്ത്രജ്ഞർ
ഗോപീകൃഷ്ണൻ

കേരളത്തിലെ യുവ കാർട്ടൂണിസ്റ്റുകളിൽ പ്രമുഖനാണ് **ഗോപീകൃഷ്ണൻ** (ജനനം: ഏപ്രിൽ 10, 1971) . കോഴിക്കോട് ജില്ലയിലെ തിക്കോടിയിൽ പി.കെ. രാഘവൻ നായരുടെയും എം. ലക്ഷ്മിക്കുട്ടിയമ്മയുടെയും മകനായാണ് ഇദ്ദേഹത്തിന്റെ ജനനം.

ഇപ്പോൾ മലയാളത്തിലെ പ്രമുഖ ദിനപത്രമായ ''മാതൃഭൂമി''യിൽ സ്റ്റാഫ് കാർട്ടൂണിസ്റ്റായി ജോലി ചെയ്യുന്നു. *മാതൃഭൂമി*യിലെത്തും മുമ്പ് ''കേരളകൗമുദി''യിൽ ആയിരുന്നു പ്രവർത്തിച്ചിരുന്നത്.

## അവലംബം


വർഗ്ഗം:കേരളത്തിലെ കാർട്ടൂണിസ്റ്റുകൾ
വർഗ്ഗം:1971-ൽ ജനിച്ചവർ
ഗ്നോം

ഗ്നോം (ജിനോം എന്നും ഉച്ഛരിക്കാറുണ്ട്) സ്വതന്ത്ര പ്രവർത്തകസംവിധാനങ്ങൾക്കായുള്ള ഈടുറ്റതും ലളിതവുമായ  പണിയിടസംവിധാനം  ആണു്. ഗ്നു  നെറ്റ്വർക്ക് ഒബ്ജക്റ്റ് മോഡൽ എൻവയോൺമെന്റ് (GNU Network Object Model Environment) എന്നതിന്റെ ചുരുക്കപ്പേരായാണു് ഗ്നോം (GNOME) ഉപയോഗിക്കുന്നതെങ്കിലുംഗ്നോം ഇപ്പോൾ ഒരു വാക്കു തന്നെയായി മാറിയിരിയ്ക്കുന്നു.

പ്രശസ്ത ഗ്നു/ലിനക്സ് വിതരണങ്ങളായ ഉബുണ്ടു, ഫെഡോറ, ഡെബിയൻ തുടങ്ങിയവയുടെ സഹജമായ പണിയിട സംവിധാനമായ ഗ്നോം അതിന്റെ ലാളിത്യത്തിനു പേരു് കേട്ടതാണു്. ഗ്നോം മലയാളമടക്കമുള്ള അമ്പതിൽപ്പരം ഭാഷകളിൽ ലഭ്യമാണു്. കേരളസർക്കാറിന്റെ ഐടി@സ്കൂൾ പദ്ധതിയുടെ ഭാഗമായ ഡെബിയൻ അടിസ്ഥാനപ്പെടുത്തിയുള്ള ഗ്നു/ലിനക്സ് വിതരണത്തിലും, ഉബുണ്ടു അടിസ്ഥാന ലിനക്സ് വിതരണത്തിലും ഗ്നോം ആണു് ഉപയോഗിയ്ക്കുന്നതു്.

## ചരിത്രം
1996 ൽ ക്യൂട്ടി ടൂൾകിറ്റ് ഉപയോഗിച്ചു് കെ.ഡി.ഇ. പണിയിടസംവിധാനം പുറത്തിറങ്ങിയിരുന്നു. പക്ഷേ ക്യൂട്ടി അന്നു് കുത്തക സോഫ്റ്റ്‌വെയറായിരുന്നു. അതിനു ബദലായാണു് ജിടികെ+ ഉപയോഗിച്ചു് ഗ്നോം വികസനമാരംഭിച്ചതു്. പക്ഷേ പിന്നീടു് ക്യൂട്ടി ക്യുപിഎൽ , ജിപിഎൽ എന്നീ ഇരട്ട ലൈസൻസ് സ്വീകരിച്ചു് സ്വതന്ത്ര സോഫ്റ്റ്‌വെയറാവുകയും ചെയ്തു. ഗ്നോം പണിയിടം മൊത്തത്തിൽ ഗ്നു ലെസ്സർ പബ്ലിക് ലൈസൻസ് ആണു് ഉപയോഗിക്കുന്നതു്. ഇതു് കുത്തക സോഫ്റ്റ്‌വെയറുകൾക്കു് ഗ്നോം ലൈബ്രറികൾ ഉപയോഗിക്കാൻ സാധുത നൽകുന്നു. മിഗൽ ഡി ഇകാസയും ഫെഡെറികോ മെനയുമാണ് ഗ്നോം നിർമ്മാണം ആരംഭിച്ചത്. ഒരു പണിയിട പരിസ്ഥിതിയും അതിനുള്ള ആപ്ലികേഷനുകളും നിർമ്മിച്ചെടുക്കുകയായിരുന്നു അവരുടെ ലക്ഷ്യം. 

ഗ്നോം റ്റു വളരെ ലളിതവും ഉപയോക്തൃ സൗഹൃദവും ആയ പണിയിട പരിസ്ഥിതിയാണ്. ഗ്നോം റ്റുവിൽ സ്വതേയുള്ള ജാലകസംവിധാനം മെറ്റാസിറ്റിയാണ്. ആപ്ലികേഷനുകളും ഫയലുകളും തിരയാൻ സൗകര്യമൊരുക്കുന്ന പാനലും തുറന്നിരിക്കുന്ന ജാലകങ്ങളെ നിയന്ത്രിക്കാനുള്ള ടാസ്ക് ബാറും ആണ് ഗ്നോം റ്റുവിന്റെ പ്രധാന ഘടകങ്ങൾ. ഇതെല്ലാം ലളിതമായി നീക്കാവുന്നതും പുനക്രമീകരിച്ചെടുക്കാവുന്നതുമാണ്.

## ആപ്ലിക്കേഷനുകൾ
ഗ്നോമിനു വേണ്ടി നൂറിലധികം ആപ്ലിക്കേഷനുകൾ ലഭ്യമാണ്. ഇതെല്ലാം ഗ്നോമിനു വേണ്ടി മാത്രം നിർമ്മിക്കപ്പെട്ടവയാണ് പ്രധാനപ്പെട്ടവ ഇവയാണ്.

## ഗ്നോം മലയാളം
ഗ്നോം പണിയിടം മലയാളത്തിലും ലഭ്യമാണു്. ഗ്നോമിലെ മിക്ക പ്രയോഗങ്ങളും മലയാളത്തിലേയ്ക്കു് പ്രാദേശികവത്കരിച്ചിട്ടുണ്ടു്. ഗ്നോമിന്റെ 2.22 പതിപ്പിൽ 81% പ്രാദേശികവത്കരണം പൂർത്തിയായിട്ടുണ്ടു്. ഗ്നോം മലയാളത്തിൽ ലഭ്യമാക്കുന്നതു് സ്വതന്ത്ര മലയാളം കമ്പ്യൂട്ടിങ്ങ് കൂട്ടായ്മയാണു്.

## കൂടുതൽ വിവരങ്ങൾ
* സ്വതന്ത്ര മലയാളം കമ്പ്യൂട്ടിങ്ങിന്റെ ഗ്നോം മലയാളം സംരംഭം

## ചിത്രശാല

File:GNOME Shell 3.0 (2011, 04) -- Applications view.png|ഗ്നോം ഷെൽ ആപ്ലിക്കേഷൻ മൊത്തക്കാഴ്ച
File:GNOME_Shell.png|ഗ്നോം ഷെൽ ജാലകങ്ങൾ മൊത്തക്കാഴ്ച
File:Gnome Shell 3.0 with GNOME Files (Nautilus) 3.0 -- 2011, 04.png|ഗ്നോം ഷെൽ ഫയൽ ബ്രൌസർ എപ്പിഫനി
File:Gnome-malayalam.png|പ്രാദേശികവത്കരിച്ച ഗ്നോം പണിയിട സംവിധാനത്തിന്റെ തിരചിത്രം

### പ്രധാന പതിപ്പുകൾ

File:GNOME-escritorio-1.x.png|ഗ്നോം 1, March 1999
File:Gnome-2.6-en.png|ഗ്നോം 2.6, March 2004
File:Gnome-2.20-screenshot.png|ഗ്നോം 2.20, September 2007
File:Gnome2.30.0.png|ഗ്നോം 2.30, March 2010
File:GNOME_Shell.png|ഗ്നോം 3.0, April 2011


## അവലംബം

വിഭാഗം:ഗ്നോം
വിഭാഗം:എക്സ് ജാലകസംവിധാനം
വിഭാഗം:സ്വതന്ത്ര പണിയിടങ്ങൾ
വിഭാഗം:ഗ്രാഫിക്കൽ യൂസർ ഇന്റർഫേസ്
ഇന്ത്യൻ ബോ‌ർഡ് ഫോർ വൈൽഡ് ലൈഫ്

ഭാരതീയ കേന്ദ്രസർക്കാരിന്റെ ഒരു ഉപദേശകസംഘടനയാണ്  **ഇന്ത്യൻ ബോ‌ർഡ് ഫോർ വൈൽഡ് ലൈഫ്** അഥവാ IBWL.1952ലാണ് ഇത് രൂപവത്ക്കരിച്ചത്.എന്നാൽ ആദ്യം ഈ സംഘടനയുടെ പേര് സെൻട്രൽ ബോർഡ് ഓഫ് വൈൽഡ്‌ലൈഫ് എന്നായിരുന്നു.

## ലക്ഷ്യങ്ങൾ
*വന്യജീവി സം‌രക്ഷണത്തെ കുറിച്ചും വേട്ടയാടൽ നിയന്ത്രണത്തെക്കുറിച്ചും കേന്ദ്ര-സംസ്ഥാനസർക്കാരുകൾക്ക് ഉപദേശം നൽകുക
*ദേശീയോദ്യാനങ്ങൾ, വന്യമൃഗസം‌രക്ഷണകേന്ദ്രങ്ങൾ, മൃഗശാലകൾ ഇവ സ്ഥാപിക്കുന്നതിനു വേണ്ട മാർഗ്ഗനിർദ്ദേശങ്ങൾ നൽകുക.
*ജീവനുള്ള മൃഗങ്ങളേയും അവയുടെ ചർമ്മം, രോമം, തൂവൽ ഇവയുടെ കയറ്റുമതിയ്ക്കു വേണ്ടനിർദ്ദേശങ്ങൾ എടുക്കാൻ സർക്കാറിനു ഉപദേശങ്ങൾ നൽകുക.
*വന്യജീവി സം‌രക്ഷണത്തിൽ ജനങ്ങളെ ബോധവൽക്കരിയ്ക്കുക

## കൂടുതൽ അറിവിന്
*ഇന്ത്യയുടെ വന്യജീവി (സംരക്ഷണ) നിയമം 1972
*http://india.gov.in, Wildlife 
*http://envfor.nic.in, Wildlife Division
*http://www.indiantiger.org, Government Of India - Initiatives 

വിഭാഗം:സംഘടനകൾ
വായില്ല്യാംകുന്നു് ക്ഷേത്രം

300px|thumb|right|വായില്യാംകുന്നു് ക്ഷേത്രം
പാലക്കാട് ജില്ലയിലെ കടമ്പഴിപ്പുറം എന്ന ഗ്രാമത്തിൽ സ്ഥിതി ചെയ്യുന്ന ക്ഷേത്രമാണ് **വായില്ല്യാംകുന്നു് ക്ഷേത്രം**. കടമ്പഴിപ്പുറത്തിനടുത്ത് പാലക്കാട്-ചെർപുളശ്ശേരി പാതയോടു ചേർന്ന്  നിലകൊള്ളുന്ന ഈ ക്ഷേത്രത്തിൽ വായില്ലാക്കുന്നിലപ്പനാണ് (വായില്യാംകുന്നപ്പൻ) പ്രധാന പ്രതിഷ്ഠ. 

പന്തിരുകുലത്തിൽ വരരുചിക്കും പത്നിക്കും പിറന്ന 12-ആമത്തെ പുത്രനാണ് വായില്ലാക്കുന്നിലപ്പൻ. വായില്ലാത്തവനായി പിറന്ന പുത്രനെ വരരുചി ഒരു മലമുകളിൽ പ്രതിഷ്ഠിച്ചു എന്നാണ്‌ വിശ്വാസം. പിന്നീട് വായില്ലാക്കുന്നിലപ്പൻ എന്നറിയപ്പെട്ട ഈ ദേവൻ ശബ്ദത്തിന്റെയും സംസാരശേഷിയുടേയും ശക്തിയായി കരുതപ്പെടുന്നു. പന്തിരുകുലത്തിൽ പിന്മുറക്കാർ ഇല്ലാത്തത് വായില്ലാക്കുന്നിലപ്പനു മാത്രമാണ്. -

ശിവന്റെ അവതാരമായാണ് വായില്ലക്കുന്നിലപ്പനെ കണക്കാക്കുന്നത്. തന്മൂലം ഇവിടെ പൂജകളെല്ലാം ശിവസങ്കല്പത്തിലാണ്. കിഴക്കോട്ട് ദർശനമായി കുടികൊള്ളുന്ന ചെറിയൊരു ശിവലിംഗമാണ് ഇവിടെ മുഖ്യപ്രതിഷ്ഠ. കൂടാതെ, പുറകിൽ പാർവതീസങ്കല്പവുമുണ്ട്. ഉപദേവതകളായി ഗണപതി, അയ്യപ്പൻ, സുബ്രഹ്മണ്യൻ, നാഗദൈവങ്ങൾ, ബ്രഹ്മരക്ഷസ്സ് എന്നിവർക്കും പ്രതിഷ്ഠകളുണ്ട്.

വർഗ്ഗം:പാലക്കാട് ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
ഓഗസ്റ്റ് 17

ഗ്രിഗോറിയൻ കലണ്ടർ പ്രകാരം **ഓഗസ്റ്റ് 17** വർഷത്തിലെ 229 (അധിവർഷത്തിൽ 230)-ാം ദിനമാണ്.വർഷാവസാനത്തിനായി 136 ദിവസങ്ങൾ കൂടി ഉണ്ട്.
## ചരിത്രസംഭവങ്ങൾ

* 1945 - ഇന്തോനേഷ്യയുടെ സ്വാതന്ത്ര്യ പ്രഖ്യാപനം.
* 1945 - ജോർജ് ഓർവെല്ലിന്റെ ആനിമൽ ഫാം ആദ്യമായി പ്രസിദ്ധീകരിച്ചു.
* 1960 - ഗാബോൺ ഫ്രാൻസിൽ നിന്നും സ്വാതന്ത്ര്യം നേടി
* 1988 - മുൻ പാകിസ്താൻ പ്രസിഡണ്ട് മുഹമ്മദ് സിയാ ഉൾ ഹഖും യു.എസ്. അംബാസഡർ ആർണോൾഡ് റാഫേലും ഒരു വിമാനപകടത്തിൽ കൊല്ലപ്പെട്ടു.
* 2008 - മൈക്ക്‌ൾ ഫെല്പ്സ്, ഒരു ഒളിമ്പിക്സിൽ 8 സ്വർണ മെഡൽ നേടുന്ന ആദ്യ വ്യക്തിയായി.


## ജന്മദിനങ്ങൾ
*1932 - എഴുത്തുകാരനും നോബൽ സമ്മാനജേതാവുമായ വി.എസ്. നൈപാൾ
* 1943 - റോബർട്ട് ഡി നെറോ, അമേരിക്കൻ അഭിനേതാവ്
* 1944 - ലാറി എല്ലിസൺ
* 1963 - തമിഴ് ചലച്ചിത്രസംവിധായകനായ എസ്. ശങ്കർ
*1970 - അമേരിക്കൻ ടെന്നീസ് കളിക്കാരനായ ജിം കൊറിയർ
*1977 - ഫ്രഞ്ച് ഫുട്ബോൾ കളിക്കാരനായ തിയറി ഹെൻറി

## ചരമവാർഷികങ്ങൾ
* 1918 - മോസേയ് യൂറിറ്റ്സ്കി, റഷ്യൻ വിപ്ലവകാരി (ജ. 1873)
*1988 - മുൻ പാകിസ്താൻ പ്രസിഡണ്ട് മുഹമ്മദ് സിയാ ഉൾ ഹഖ്

## മറ്റു പ്രത്യേകതകൾ
* ഇന്തോനേഷ്യ - സ്വാതന്ത്ര്യ ദിനം 
*1957 - ആലപ്പുഴ ജില്ല നിലവിൽ വന്നു

വർഗ്ഗം:ഓഗസ്റ്റ് 17
ഇന്റൽ 4040

ഇന്റൽ 4004-ന് ശേഷം ഇന്റൽ കമ്പനി പുറത്തിറക്കിയ മൈക്രോപ്രൊസസ്സറാണ്‌ **ഇന്റൽ 4040**. 1974-ലാണ്‌ ഇത് പുറത്തിറങ്ങിയത്. 10 മൈക്രോൺ സാങ്കേതിക വിദ്യയാണ്‌ ഇതിൽ ഉപയോഗിച്ചിരുന്നത്. 3,000 ട്രാൻസിസ്റ്ററുകൾ ഉൾക്കൊള്ളിക്കപ്പെട്ടിരുന്ന ഇതിന്‌ സെക്കൻഡിൽ 60,000 നിർദ്ദേശങ്ങൾ നടപ്പിലാക്കുവാനുള്ള കഴിവുണ്ടായിരുന്നു.അതിന്റെ പ്രകടനം, ബസ് ലേഔട്ട്, ഇൻസ്ട്രക്ഷൻ സെറ്റ് എന്നിവ 4004-ന് സമാനമായിരുന്നു, പ്രധാന മെച്ചപ്പെടുത്തലുകൾ അധിക ലൈനുകളും ഇൻററപ്റ്റുകളും ഹാർഡ്‌വെയർ ഹാൾട്ട്/സ്റ്റോപ്പ് കമാൻഡുകളും (ഡീബഗ്ഗിംഗിനായി ഓപ്പറേറ്റർ നിയന്ത്രിത സിംഗിൾ-സ്റ്റെപ്പിംഗ് അനുവദിക്കുന്നു) ഒരു വിപുലീകൃത ഇന്റേണൽ സ്റ്റാക്കും പൊതു-ഉദ്ദേശ്യ "ഇൻഡക്‌സ്" രജിസ്‌റ്റർ സ്‌പെയ്‌സും നിരവധി സബ്‌റൂട്ടീനുകൾ കൂടാതെ ഇന്ററപ്സ്, പ്രോഗ്രാം റോം അഡ്രസ് റേഞ്ചിന്റെ ഇരട്ടിപ്പിക്കൽ എന്നിവ കൈകാര്യം ചെയ്യുന്നതിനുള്ള ഇടവും ഉണ്ട്.

## പുതിയ പ്രതേകതകൾ

*ഇന്ററപ്റ്റ്
*സിംഗിൾ സ്റ്റെപ്പിംഗും ഹാർഡ്‌വെയറും സോഫ്റ്റ്‌വെയറും ഹാൾട്ടിംഗും(HALTing).
*ലോ പവർ സ്റ്റാൻഡ്‌ബൈ

## വിപുലീകരണം
*നിർദ്ദേശകൂട്ടം 60 എണ്ണമായി വർദ്ധിപ്പിച്ചു
*പ്രോഗ്രാം മെമ്മറി 8 കി.ബൈറ്റ് ആയി വികസിപ്പിച്ചു
*റജിസ്റ്ററുകൾ 24 ആയി ഉയർത്തി
*ഇൻസ്ട്രക്ഷൻ സെറ്റ് 60 ഇൻസ്ട്രക്ഷനിലേക്ക് വികസിപ്പിച്ചു (നിലവിലുള്ള 46-ലേക്ക് 14 പുതിയ നിർദ്ദേശങ്ങൾ ചേർത്തു, പ്രധാനമായും ഇന്ററപ്സ് കൈകാര്യം ചെയ്യൽ, ഹാൾട്ടിംഗ്/സിംഗിൾ സ്റ്റെപ്പിംഗ്, റോം ബാങ്ക് സ്വിച്ചിംഗ് എന്നിവയുമായി ബന്ധപ്പെട്ടതാണ്)

## രൂപകൽപ്പകർ
ഫെഡെരികോ ഫാഗിനാണ്‌ പദ്ധതി മുന്നോട്ട് വച്ചത്, അദ്ദേഹം തന്നെയായിരുന്നു സംഘത്തെ നയിച്ചിരുന്നതും. കൂടുതൽ വിപുലമായ രൂപകൽപ്പന നിർവ്വഹിച്ചത് ടോം ഇന്നസ് ആണ്‌.

## അവലംബം


4040
ഇന്റൽ 8008

നിർദ്ദേശങ്ങളും വിവരങ്ങളും ബൈറ്റുകളായി കൈകാര്യം ചെയ്യാൻ ശേഷിയുള്ള ആദ്യകാല മൈക്രോപ്രൊസസ്സറുകളിലൊന്നാണ്‌ **ഇന്റൽ 8008**, 1972 ലാണ്‌ ഇന്റൽ കമ്പനി ഇത് പുറത്തിറക്കിയത്. കമ്പ്യൂട്ടർ ടെർമിനൽ കോർപ്പറേഷനു വേണ്ടി അവരുടെ ഡാറ്റപൊയിന്റ് 2200 പ്രോഗ്രാം ചെയ്യാവുന്ന ടെർമിനലിൽ ഉപയോഗിക്കാനായിരിന്നു ഇത് രൂപകൽപ്പന ചെയ്തിരുന്നത്. പൂർത്തിയക്കാനെടുത്ത കാലതാമസവും അവരുടെ അവശ്യങ്ങൾക്കനുസൃതമല്ലാതെ വന്നതിനാലും, കമ്പ്യൂട്ടർ ടെർമിനൽ കോർപ്പറേഷൻ സ്വന്തമായി നിർമ്മിച്ച ടി.ടി.എൽ അടിസ്ഥാനമാക്കിയുള്ള സി.പി.യു ഉപയോഗിച്ച് മുന്നോട്ട് പോയി. ചിപ്പ് വൈകുകയും സിടിസിയുടെ പ്രകടന ലക്ഷ്യങ്ങൾ കൈവരിക്കാതിരിക്കുകയും ചെയ്തതിനാൽ, 2200 പകരം സിടിസി(CTC)-യുടെ സ്വന്തം ടിടിഎൽ(TTL)-അധിഷ്ഠിത സിപിയു ഉപയോഗിച്ചു. സീക്കോ ഒരു കാൽക്കുലേറ്ററിനായി ചിപ്പ് ഉപയോഗിക്കുന്നതിന് താൽപ്പര്യം പ്രകടിപ്പിച്ചതിനെത്തുടർന്ന് മറ്റ് ഉപഭോക്താക്കൾക്ക് ചിപ്പ് മാർക്കറ്റ് ചെയ്യാൻ  ഇന്റലിനെ അനുവദിച്ചു.

10 മൈക്രോൺ സാങ്കേതിക വിദ്യയുപയോഗിച്ച് നിർമ്മിച്ച ഇതിന്റെ ആദ്യ പതിപ്പിന്റെ വേഗത 0.5 മെഗാഹെർട്സ് ആയിരുന്നു. പിന്നീട് ഇറങ്ങിയ പതിപ്പായ 8008-1 ന്റെ വേഗത 0.8 മെഗാഹെർട്സ് ആയി ഉയർത്തി.
## ചരിത്രം
നാസ എഞ്ചിനീയർമാരായ ഓസ്റ്റിൻ ഒ. "ഗസ്" റോഷെ, ഫിൽ റേ എന്നിവരുടെ നേതൃത്വത്തിൽ 1968-ൽ സാൻ അന്റോണിയോയിൽ സിടിസി രൂപീകരിച്ചു. റോച്ചെ, പ്രത്യേകിച്ച്, ഒരു ഡെസ്ക്ടോപ്പ് കമ്പ്യൂട്ടർ നിർമ്മിക്കുന്നതിലായിരുന്നു താൽപ്പര്യം. എന്നിരുന്നാലും, വിപണിയുടെ അപക്വത കണക്കിലെടുത്ത്, കമ്പനിയുടെ ബിസിനസ് പ്ലാനിൽ ഒരു ടെലിടൈപ്പ് മോഡൽ 33 എഎസ്ആർ(ASR) മാറ്റിസ്ഥാപിക്കൽ മാത്രമേ പരാമർശിച്ചിട്ടുള്ളൂ, അത് ഡാറ്റാപോയിന്റ് 3300 ആയി ഷിപ്പുചെയ്‌തു. കേയ്സിൽ ബോധപൂർവം ഒരു ഐബിഎം സെലക്‌ട്രിക് ടൈപ്പ്‌റൈറ്ററിന്റെ അതേ സ്ഥലത്ത് യോജിപ്പിക്കുന്നതിന് ഒരു വീഡിയോ സ്‌ക്രീൻ ഉപയോഗിച്ചു. ഒരു ഐബിഎം പഞ്ച്ഡ് കാർഡിന്റെ അതേ വീക്ഷണാനുപാതം ഉള്ള രൂപത്തിലാണ് ഇത് നിർമ്മിച്ചിരിക്കുന്നത്. വാണിജ്യപരമായി വിജയിച്ചെങ്കിലും, ഇത്രയും ചെറിയ സ്ഥലത്ത് പാക്ക് ചെയ്ത സർക്യൂട്ട് കാരണം 3300-ന് ചൂട് മൂലമുള്ള പ്രശ്‌നങ്ങളുണ്ടായിരുന്നു.

ചൂടാകലും മറ്റ് പ്രശ്‌നങ്ങളും പരിഹരിക്കുന്നതിനായി, ഒരു ചിപ്പിൽ വീണ്ടും നടപ്പിലാക്കുന്ന ഇന്റേണൽ സർക്യൂട്ടറിയുടെ സിപിയു ഭാഗം ഫീച്ചർ ചെയ്യുന്ന ഒരു പുനർരൂപകൽപ്പന ആരംഭിച്ചു. അവരുടെ ചിപ്പ് ഡിസൈൻ നിർമ്മിക്കാൻ കഴിവുള്ള ഒരു കമ്പനിയെ തേടി, റോച്ചെ ഇന്റലിലേക്ക് തിരിഞ്ഞു, പിന്നീട് മെമ്മറി ചിപ്പുകളുടെ പ്രധാന വിൽപ്പനക്കാരായിത്തീർന്നു.
റോഷ് ബോബ് നോയ്‌സുമായി കൂടിക്കാഴ്ച നടത്തി, അദ്ദേഹം ഈ ആശയത്തെക്കുറിച്ച് ആശങ്ക പ്രകടിപ്പിച്ചു; ജോൺ ഫ്രാസ്സാനിറ്റോ ഓർക്കുന്നു, "ഇതൊരു കൗതുകകരമായ ആശയമാണെന്നും ഇന്റലിന് അത് ചെയ്യാൻ കഴിയുമെന്നും നോയ്സ് പറഞ്ഞു, പക്ഷേ ഇത് ഒരു മണ്ടൻ നീക്കമായിരിക്കും. ഒരു കംപ്യൂട്ടർ ചിപ്പ് ഉണ്ടെങ്കിൽ ഒരു കമ്പ്യൂട്ടറിൽ ഒരു ചിപ്പ് മാത്രമേ വിൽക്കാൻ കഴിയൂ എന്നും മെമ്മറി ഉള്ളപ്പോൾ ഒരു കമ്പ്യൂട്ടറിൽ നൂറു കണക്കിന് ചിപ്പുകൾ വിൽക്കാൻ കഴിയുമെന്നും അദ്ദേഹം പറഞ്ഞു.മറ്റൊരു പ്രധാന ആശങ്ക ഇന്റലിന്റെ നിലവിലുള്ള ഉപഭോക്തൃ അടിത്തറ അവരുടെ സ്വന്തം പ്രോസസർ ഡിസൈനുകൾക്കൊപ്പം ഉപയോഗിക്കുന്നതിനായി അവരുടെ മെമ്മറി ചിപ്പുകൾ വാങ്ങി എന്നതാണ്; ഇന്റൽ അവരുടെ സ്വന്തം പ്രോസസർ അവതരിപ്പിച്ചാൽ, അവർ ഒരു മികച്ച എതിരാളിയായി മാറാം, കൂടാതെ അവരുടെ ഉപഭോക്താക്കൾ മെമ്മറിക്കായി മറ്റെവിടെയെങ്കിലും നോക്കിയേക്കാം. എന്നിരുന്നാലും, 1970-ന്റെ തുടക്കത്തിൽ നോയ്സ് $50,000 വികസന കരാറിന് സമ്മതിച്ചു. ടെക്സസ് ഇൻസ്ട്രുമെന്റ്സിനെ(TI) രണ്ടാം വിതരണക്കാരനായി കൊണ്ടുവന്നു.

## അവലംബം



വർഗ്ഗം:ഇന്റൽ മൈക്രോപ്രൊസസ്സറുകൾ
ജനപഥം

കേരള സർക്കാരിന്റെ വിവര- പൊതു സമ്പർക്കവകുപ്പ് പ്രസിദ്ധീകരിക്കുന്ന മലയാളം മാസികയാണ് ജനപഥം. കൂടുതലും സംസ്ഥാന സർക്കാരിന്റെ നയവും പ്രവർത്തനങ്ങളുമാണ് മാസികയുടെ ഉള്ളടക്കം. ഓരോ മാസവും വിവിധ വിഷയങ്ങളെ ആധാരമാക്കിയുള്ള മുഖ ലേഖനങ്ങൾ ഉണ്ടാകും.
ഇംഗ്ലീഷിലും കേരളാ കാളിംഗ് എന്ന പേരിൽ ഒരു മാസിക പുറത്തിറക്കുന്നുണ്ട്. ജനപഥത്തിന്റെ എഡിറ്റർ-ഇൻ-ചീഫ് വിവര പൊതു സമ്പർക്ക വകുപ്പിന്റെ ഡയറക്ടർ ആണ്. 

## പ്രത്യേക പതിപ്പുകൾ
2008 നവംബറിൽ ‘മലയാളം 50 വർഷങ്ങൾക്ക് ശേഷം’ എന്നതായിരുന്നു മുഖ ലേഖനം, ഒപ്പം കമ്പ്യൂട്ടറിൽ യൂണികോഡ് മലയാളം അക്ഷരങ്ങൾ വ്യാപിപ്പിക്കാനായി ഒരു സൌജന്യ സി.ഡി യും വിതരണം ചെയ്തിരുന്നു. 2008 ഡിസംബറിൽ ‘അന്താരാഷ്‌ട്ര സിനിമ ഫെസ്‌റ്റിവൽ സ്-പെഷ്യൽ ആയിരുന്നു.

## വെബ്സൈറ്റ്
ഔദ്യോഗിക വെബ് താൾ http://www.prd.kerala.gov.in

## ഓഫീസ്
വിവര- പൊതു സമ്പർക്കവകുപ്പ് 
സെക്രട്ടറിയേറ്റ് അനക്സ് ഒന്നാം നില, തിരുവനന്തപുരം
## അവലംബം


വർഗ്ഗം:കേരള സർക്കാർ
തുർക്കിഷ് ഭാഷ

ലോകമെമ്പാടുമായി 5 കോടിയോളം ആളുകളാൻ സംസാരിക്കപ്പെടുന്ന ഭാഷയാണ്‌ **ടർക്കിഷ്** (**' [[സഹായം:IPA|IPA]] )[[തുർക്കി|ടർക്കി]], [[സൈപ്രസ്]] എന്നിവിടങ്ങളിൽ ഈ ഭാഷ സംസാരിക്കുന്നവരുടെ കാര്യമായ സാന്നിധ്യമുണ്ട്, കൂടാതെ [[ഗ്രീസ്]], [[ബൾഗേറിയ]], [[കൊസോവോ]], കിഴക്കൻ യൂറോപ്പിന്റെ മറ്റു ഭാഗങ്ങൾ, [[ജർമ്മനി]] എന്നിവിടങ്ങളിലും ചെറിയ വിഭാഗം ആളുകൾ ടർക്കിഷ് സംസാരിക്കുന്നു.

ഈ ഭാഷയുടെ ഉറവിടം മദ്ധേഷ്യയിലാണെന്ന് കരുതപ്പെടുന്നു, 1200ഓളം വർഷങ്ങൾക്ക് മുമ്പേ എഴുതപ്പെട്ട രേഖകൾ കണ്ടെത്തിയിട്ടുണ്ട്. ഇപ്പോളത്തെ  ഭാഷയുടെ മുൻഗാമിയായ ഓട്ടോമാൻ ടർക്കിഷ്, ഓട്ടോമാൻ  സാമ്രാജ്യത്തിന്റെ കാലത്താണ്‌ വ്യാപകമായി പ്രചരിക്കപ്പെട്ടത്. 1928-ൽ  [[മുസ്തഫാ കമാൽ അത്താതുർക്ക്]] ഓട്ടോമാൻ ടർക്കിഷ് ലിപിക്കു പകരം [[ലാറ്റിൻ ലിപി|ലാറ്റിൻ ലിപിയുടെ]] ഒരു രൂപാന്തരം ഉപയോഗിക്കാൻ തുടങ്ങി . ഇപ്പോൾ, ടർക്കിഷ് ലാങ്ഗ്വേജ് അസോസിയേഷൻ [[പേർഷ്യൻ]], [[അറബിക്]]  എന്നീ ഭാഷകളിൽനിന്നും കടംവാങ്ങിയ പദങ്ങളും പ്രയോഗങ്ങളും ടർക്കിഷിൽനിന്നും ഒഴിവാക്കാനുള്ള ശ്രമത്തിലാണ്‌.
[[പ്രമാണം:Kyzyl orkhon inscription.jpg|thumb|left|80px|ഓർഖോൺ ലിപിയുഒഒ പഴയ തുറക്കിക് ലിഖിതം സി. എട്ടാം നൂറ്റാണ്ടിലെ കൈയിൽ, [[റഷ്യ]].]]



== കുറിപ്പുകൾ ==



== സൈറ്റേഷനുകൾ ==


== അവലംബങ്ങൾ ==

**Printed sources**
* 
* 
* 
* 
* 
* 
* 
* 
[[Misha Glenny|Glenny, Misha]]. ''The Balkans – Nationalism, War, and the Great Powers, 1804–1999'', Penguin, New York 2001.
* 
* 
* 
*  (2nd edition 1989)
* 
* 
* 
* 
* 
* 
*
**On-line sources'''
* 
* 
* 
* 
* 
* 
* 
* 
* 
* 
* 
* 
* 
* 

## കൂടുതൽ വായനയ്ക്ക്

* 
* 
* 

## പുറത്തേയ്ക്കുള്ള കണ്ണികൾ

*
* 
* 
* 
* Swadesh list of Turkish basic vocabulary words (from Wiktionary's Swadesh-list appendix)
* Turkish Language: Resources – University of Michigan
* LT: LearningTurkish (non-commercial)
* LT: Automatic Turkish Verb Declinations (non-commercial) 
* USA Foreign Service Institute Turkish basic course

വർഗ്ഗം:ഭാഷകൾ
വർഗ്ഗം:തുർക്കിഷ് ഭാഷ
വർഗ്ഗം:തുർക്കിക് ഭാഷകൾ
വർഗ്ഗം:അസർബയ്ജാനിലെ ഭാഷകൾ
വർഗ്ഗം:ബൾഗേറിയയിലെ ഭാഷകൾ
വർഗ്ഗം:സൈപ്രസിലെ ഭാഷകൾ‌
വർഗ്ഗം:ജർമ്മനിയിലെ ഭാഷകൾ
വർഗ്ഗം:കൊസോവോയിലെ ഭാഷകൾ
വർഗ്ഗം:റഷ്യയിലെ ഭാഷകൾ
വർഗ്ഗം:തുർക്കിയിലെ ഭാഷകൾ
വർഗ്ഗം:റിപ്പബ്ലിക് ഓഫ് മാസിഡോണിയയിലെ ഭാഷകൾ
ഓഗസ്റ്റ് 18

ഗ്രിഗോറിയൻ കലണ്ടർ പ്രകാരം **ഓഗസ്റ്റ് 18** വർഷത്തിലെ 230 (അധിവർഷത്തിൽ 231)-ാം ദിനമാണ്.വർഷാവസാനത്തിനായി 135 ദിവസങ്ങൾ കൂടി ഉണ്ട്.
## ചരിത്രസംഭവങ്ങൾ

* 1201 - റിഗ നഗരം സ്ഥാപിതമായി.
* 1868 - ഫ്രഞ്ചു വാനനിരീക്ഷകനായ പിയറി ജാൻസെൻ ഹീലിയം കണ്ടെത്തി.
* 1877 – അസാഫ് ഹാൾ ചൊവ്വയുടെ ഉപഗ്രഹമായ ഫോബോസ് കണ്ടെത്തി
* 1958 - വ്ലാഡിമിർ നബക്കോവിന്റെ ലോലിത എന്ന വിവാദ നോവൽ അമേരിക്കൻ ഐക്യനാടുകളിൽ പ്രസിദ്ധീകരിക്കപ്പെട്ടു.
* 1971 - വിയറ്റ്നാം യുദ്ധം: ഓസ്ട്രേലിയയും ന്യൂസീലാന്റും വിയറ്റ്നാമിൽ നിന്ന് തങ്ങളുടെ സൈന്യങ്ങളെ പിൻവലിക്കാൻ തീരുമാനിച്ചു.


## ജന്മദിനങ്ങൾ
* 1933 - റോമൻ പൊളാൻസ്കി, ഫ്രാൻസിൽ ജനിച്ച സംവിധായക-അഭിനേതാവ്

## ചരമവാർഷികങ്ങൾ
* 1992 - ജോൺ സ്റ്റേർജസ്, അമേരിക്കൻ സംവിധായകൻ (ജ. 1911)

## മറ്റു പ്രത്യേകതകൾ
* ഓസ്ട്രേലിയ - ലോങ്ങ് ടാൻ ദിനം

വർഗ്ഗം:ഓഗസ്റ്റ് 18
സെപ്റ്റംബർ 12

ഗ്രിഗോറിയൻ കലണ്ടർ പ്രകാരം സെപ്റ്റംബർ 12 വർഷത്തിലെ 255 (അധിവർഷത്തിൽ 256)-ാം ദിനമാണ്.വർഷാവസാനത്തിനായി 110 ദിവസങ്ങൾ കൂടി ഉണ്ട്.
## ചരിത്രസംഭവങ്ങൾ

* 1980 - ടർക്കിയിൽ സൈനിക അട്ടിമറി


## ജന്മദിനങ്ങൾ
* 1913 - ജെസ്സി ഓവൻസ്

## ചരമവാർഷികങ്ങൾ
* 1992 - ആന്തണി പെർക്കിൻസ്, അമേരിക്കൻ അഭിനേതാവ് (ജ. 1932)
2010 സെപ്റ്റംബർ 12 ..പ്രശസ്തപിന്നണിഗായിക സ്വർണ്ണലത അകാലത്തിൽ മരണപ്പെട്ടു .

## മറ്റു പ്രത്യേകതകൾ
* എത്യോപ്യ - ദേശീയ വിപ്ലവ ദിനം (1974)

വർഗ്ഗം:സെപ്റ്റംബർ 12
ബെംഗലൂരു അന്താരാഷ്ട്ര വിമാനത്താവളം

**ബെംഗലൂരു അന്താരാഷ്ട്ര വിമാനത്താവളം** 2008 മേയ് 24-നാണ്‌‌ പ്രവർത്തനം തുടങ്ങിയത്. . രണ്ട് റൺ‌വേയുള്ള ഈ വിമാനത്താവളത്തിൽ പ്രതിവർഷം 11 മില്യൺ യാത്രക്കാരെ പ്രതീക്ഷിക്കപ്പെടുന്നു
ലഘുചിത്രം|Indian National Flag at Kempegowda International Airport, Bengaluru
thumb| ബെംഗലൂരു അന്താരാഷ്ട്ര വിമാനത്താവളത്തിലെ എയർ ട്രാഫിക് കണ്ട്രോൾ ടവർ
thumb|left|വിമാനത്താവളത്തിനു പുറത്ത് സ്ഥാപിച്ചിരിക്കുന്ന കൂറ്റൻ ബ്രീഫ് കേസ്

## ഇത് കൂടി കാണുക
* ഇന്ത്യയിലെ അന്താരാഷ്ട്രവിമാനത്താവളങ്ങളുടെ പട്ടിക
* ഇന്ത്യയിലെ വിമാനത്താവളങ്ങളുടെ പട്ടിക

## അവലംബം


 

വിഭാഗം:ഇന്ത്യയിലെ വിമാനത്താവളങ്ങൾ
വിഭാഗം:കർണാടകത്തിലെ വിമാനത്താവളങ്ങൾ
കൂൾ

വെബ്ബ് പേജുകൾ വിഷയാടിസ്ഥാനത്തിൽ അടുക്കുകയും, വിഷയത്തെക്കുറിച്ച് ഒരു ചെറിയ വിവരണം നൽകുകയും, വെബ്ബ് താളുകളുടെ തിരച്ചിത്രം  പ്രദർശിപ്പിക്കുകയും ചെയ്യുന്ന ഒരു സെർച്ച് എഞ്ചിൻ ആയിരുന്നു **കൂൾ** (, "*cool*").  ഈ സെർച്ച് എഞ്ചിനിൽ ശേഖരിച്ചു വെച്ചിരിക്കുന്ന വെബ്‌താളുകളുടെ എണ്ണം 120 ബില്യണിൽ അധികം വരും.. 2008 ജൂലൈ 28-നാണ്‌ കൂൾ പ്രവർത്തനമാരംഭിച്ചത്. 2010 സെപ്റ്റംബർ 17-നു് കൂൾ സെർവറുകൾ ഷട്ട് ഡൗൺ ചെയ്യുകയും പിന്നീട് ഈ സർവ്വീസ് നിർത്തി വെച്ചതായി അറിയിക്കുകയും ചെയ്തു. 

ഗൂഗിളിൽ ജോലി ചെയ്തിരുന്ന അന്ന പാറ്റേർസണും ,ലൂയിസ് മോണിയറും,റസ്സൽ പവ്വറുമാണ്‌ ഈ സെർച്ച് എഞ്ചിനു പിന്നിൽ. ഇതിന്റെ സി.ഇ.ഒ. ആയ ടോം കോസ്റ്റെലോ മുൻപ് ഐ.ബി.എം. മുതലായ കമ്പനികളിൽ ജോലി ചെയ്തിട്ടുമുണ്ട്.

മറ്റു സെർച്ച് എഞ്ചിനുകളെപ്പോലെ കൂളിൽ വിവരങ്ങൾ തെരയുന്നവരുടെ വിവരങ്ങളോ ഐ.പി.വിലാസമോ ശേഖരിച്ചു വെക്കുന്നില്ലെന്ന് കൂളിന്റെ നയരേഖയിൽ പറയുന്നു. 
## പേര്
അന്ന പാറ്റേഴ്‌സണിന്റെ ഭർത്താവ് ടോം കോസ്റ്റെല്ലോയുടെ ഐറിഷ് വംശപരമ്പരയാണ് ക്ലൂൾ എന്ന പേരിന് കാരണമായത്, ഫിയോൺ മാക് കംഹെൽ എന്ന കഥാപാത്രത്തെ ഉൾക്കൊള്ളുന്ന കെൽറ്റിക് നാടോടിക്കഥകളുടെ ഒരു പരമ്പരയിൽ നിന്നാണ് ഇത് എടുത്തതെന്ന് കമ്പനി പറയുന്നു, ഇതിനെ പലരും ഫിൻ മാക്യുയിൽ എന്ന് തെറ്റായി വിളിക്കുന്നു. "അറിവ്", "ഹേസൽ" എന്നീ അർത്ഥങ്ങൾ വരുന്ന ഐറിഷ് വാക്കാണെന്ന് ആണെന്ന് കമ്പനി പറയുന്നു.

## അവലംബം


‍

വർഗ്ഗം:പ്രവർത്തന നിരതമായ സെർച്ച് എഞ്ചിനുകൾ
വർഗ്ഗം:പ്രവർത്തന നിരതമായ വെബ്സൈറ്റുകൾ
പി.കെ. മേനോൻ

ആധുനികകാലത്ത് ഗണിതശാസ്ത്രത്തിന് ഗണ്യമായ സംഭാവന നൽകിയ  കേരളീയരിൽ പ്രധാനിയാണ് **ഡോ. പി.കെ. മേനോൻ** എന്ന **പുളിയക്കോട് കേശവമേനോൻ** (സെപ്റ്റംബർ 4, 1917 - ഒക്ടോബർ 22, 1979). സംഖ്യാസിദ്ധാന്തം, അങ്കഗണിതസിദ്ധാന്തം ഇവയിലെല്ലാം ഇദ്ദേഹത്തിന്റെ സംഭാവനകൾ കാണാം.
## ജീവിതരേഖ
ജനനം 1917 സെപ്റ്റംബർ നാലിന് പാലക്കാട്. വിദ്യാഭ്യാസം നടത്തിയത് ആലത്തൂരിൽ.1939ൽ ഗണിതശാസ്ത്രത്തിൽ എം.എ ബിരുദം നേടി.1941ൽ എം.എസ്.സി ബിരുദധാരിയായി. 1941-43കാലയളവിൽ അണ്ണാമലൈ സർവകലാശാലയിലും ശേഷം 1949 വരെ മാതൃവിദ്യാലയമായ മദ്രാസ് ക്രിസ്ത്യൻ കോളേജിൽ ലക്‌ചററായി സേവനമനുഷ്ഠിച്ചു.1948ൽ ഡി.എസ്.സി ബിരുദം നൽകി ആദരിച്ചു.1949ൽ പ്രതിരോധ മന്ത്രാലയത്തിനു കീഴിൽ റിസർച്ച് ഓഫീസറായി പ്രവേശിച്ചു.1958ൽ സൈഫർ ബ്യൂറോയുടെ ഡയറക്റ്റർ പദവിയിലെത്തിച്ചേർന്ന ഇദ്ദേഹം 1977ൽ വിരമിക്കുന്നതുവരെ ഈ സ്ഥാനത്ത് തുടർന്നു.

1979 ഒക്ടോബർ 22ന് അന്തരിച്ചു.
## സംഭാവനകൾ
ഗണിതശാസ്ത്രത്തിലെ സം‌ഖ്യാസിദ്ധാന്തം, ഗണസിദ്ധാന്തം, ഗ്രൂപ് തിയറി, ബീജഗണിതം തുടങ്ങിയ മേഖലകളിൽ ഗവേഷണം നടത്തി. ഇദ്ദേഹത്തിന്റെ അറുപതില്പരം ഗവേഷണപ്രബന്ധങ്ങൾ നിരവധി ഗണിതശാസ്ത്ര ജേർണലുകളിൽ പ്രസിദ്ധപ്പെടുത്തിയിട്ടുണ്ട്. ഇദ്ദേഹത്തിന്റെ *തിയറി ഓഫ് നം‌ബേർസ്* എന്ന പ്രബന്ധത്തിന്റെ അടിസ്ഥാനത്തിൽ മദ്രാസ് സർവകലാശാല ഡി.എസ്.സി ബിരുദം നൽകി.

വർഗ്ഗം:1917-ൽ ജനിച്ചവർ
വർഗ്ഗം: 1979-ൽ മരിച്ചവർ
വർഗ്ഗം:സെപ്റ്റംബർ 4-ന് ജനിച്ചവർ
വർഗ്ഗം:ഒക്ടോബർ 22-ന് മരിച്ചവർ

വർഗ്ഗം:ഇന്ത്യൻ ഗണിതശാസ്ത്രജ്ഞർ
വർഗ്ഗം:മേനോന്മാർ
കുചേലൻ (തമിഴ് ചലച്ചിത്രം)

രജനികാന്തിനെ നായകനാക്കി പി. വാസു സംവിധാനം ചെയ്ത തമിഴ് ചലച്ചിത്രമാണ് ***കുസേലൻ*** (കുചേലൻ എന്നു മലയാളത്തിൽ). ശ്രീനിവാസന്റെ തിരക്കഥയിൽ മലയാളത്തിൽ 2008-ൽ പുറത്തിറങ്ങിയ *[[കഥ പറയുമ്പോൾ]]* എന്ന മലയാളചലച്ചിത്രത്തിന്റെ തമിഴ് റീമേക്കാണ് ഈ ചിത്രം.

## അഭിനേതാക്കളും കഥാപാത്രങ്ങളും
മലയാളത്തിൽ മമ്മൂട്ടി അവതരിപ്പിച്ച അശോക് കുമാർ സൂപ്പർ സ്റ്റാർ സിനിമാ നടനെയാണ് രജനികാന്ത് *കുചേലനി*ൽ അവതരിപ്പിക്കുന്നത്. ശ്രീനിവാസൻ അവതരിപ്പിച്ച *ബാർബർ ബാലൻ* പശുപതിയിലൂടെ പുനർജനിക്കുന്നു. വടിവേലുവാണ് മലയാളത്തിൽ ജഗദീഷ് അവതരിപ്പിച്ച കഥാപാത്രത്തെ അവതരിപ്പിക്കുന്നത്. മീന, നയൻതാര എന്നിവരാണ് നായികാവേഷങ്ങളിലെത്തുന്നത്. പ്രഭു ഗണേശൻ, സന്താനം, ലിവിംഗ്സ്റ്റൺ, മംമ്ത മോഹൻദാസ് തുടങ്ങി വലിയൊരു താരനിര തന്നെ ഈ ചിത്രത്തിൽ അണിനിരക്കുന്നു. 
## ഗാനങ്ങൾ
യുവ സംഗീത സംവിധായകനായ ജി.വി. പ്രകാശ് കുമാർ ആണ് *കുചേലനി*ലെ ഗാനങ്ങൾ ചിട്ടപ്പെടുത്തിയിരിക്കുന്നത്. ഇന്ത്യയിലെ പ്രശസ്ത ഗായകർ പാടുന്ന അഞ്ച് ഗാനങ്ങളാണ് ഉള്ളത്. 
# *സിനിമ സിനിമ* - ശങ്കർ മഹാദേവൻ
# *സൊല്ലമ്മ* - ഹരിഹരൻ, സുജാത മോഹൻ, ബേബി രഞ്ജിനി, ബേബി പൂജ
# *ഓം സാരാരെ* - ദലേർ മെഹന്ദി, കെ.എസ്. ചിത്ര, സാധന സർഗം
# *ചാരൽ* - ശ്രേയ ഗോഷൽ
# *പെരിമ്പ പേച്ചുകാരൻ* - കൈലാഷ് ഖേർ, വി. പ്രസന്ന

## തെലുഗു പതിപ്പ്
ചിത്രത്തിന്റെ തെലുഗു പതിപ്പും ഇതോടൊപ്പം തന്നെ പുറത്തിറങ്ങുന്നുണ്ട്. *[[കഥാനായകുഡു]]* എന്നാണ് തെലുങ്കിൽ പേര്.

## അവലംബം

## പുറത്തേക്കുള്ള കണ്ണികൾ
*

വർഗ്ഗം:2008-ൽ പുറത്തിറങ്ങിയ തമിഴ് ചലച്ചിത്രങ്ങൾ
വർഗ്ഗം:രജനീകാന്ത് അഭിനയിച്ച ചലച്ചിത്രങ്ങൾ
വർഗ്ഗം:ധനുഷ് അഭിനയിച്ച ചലച്ചിത്രങ്ങൾ
ജെർമേനിയം

അണുസംഖ്യ 32 ആയ മൂലകമാണ് **ജെർമേനിയം**. **Ge** ആണ് ആവർത്തനപ്പട്ടികയിലെ ഇതിന്റെ പ്രതീകം. തിളക്കവും കാഠിന്യവും വെള്ളികലർന്ന വെള്ള നിറമുള്ളതുമാണ് ഈ ഉപലോഹം. രാസസ്വഭാവങ്ങളിൽ ടിന്നുമായും  സിലിക്കണുമായും സാദൃശ്യം പ്രകടിപ്പിക്കുന്നു. ട്രാൻസിസ്റ്ററുകളിൽ ഉപയോഗിക്കുന്ന ഒരു പ്രധാന അർധ ചാലകമാണിത്. ജർമനിയുമായി ബന്ധപ്പെടുത്തിയാണ് ഇതിനെ ജെർമേനിയം എന്ന് നാമകരണം ചെയ്തിരിക്കുന്നത്.

## അവലംബം



വർഗ്ഗം:മൂലകങ്ങൾ
വർഗ്ഗം:ഉപലോഹങ്ങൾ
ആർസെനിക്

|-
| Critical temperature || 1673 K

അണുസംഖ്യ 33 ആയ മൂലകമാണ് **ആർസെനിക്** (പാഷാണം). **As** ആണ് ആവർത്തനപ്പട്ടികയിലെ ഇതിന്റെ പ്രതീകം. 1250-ൽ ആൽബെർട്ടസ് മാഗ്നസ് (ജർമനി) എന്ന പുരോഹിതനാണ് ആദ്യമായി ഈ മൂലകത്തേപ്പറ്റി എഴുതിയത്. 74.92 ആണ് ഇതിന്റെ അണുഭാരം. വിഷവസ്തുവായ ഇതിന് അനേകം രൂപാന്തരത്വങ്ങളുണ്ട്. ആർസനിക്കിന്റെ വ്യത്യസ്തമായ ക്രിസ്റ്റൽ ഘടനയുള്ള മൂന്ന് മെറ്റലോയിഡൽ രൂപങ്ങൾ പ്രകൃതിയിൽ സ്വതന്ത്രാവസ്ഥയിൽ കാണപ്പെടുന്നുണ്ടെങ്കിലും ആർസനൈഡ്, ആർസനേറ്റ് സം‌യുക്ത രൂപങ്ങളിലാണ് കൂടുതലായും കാണപ്പെന്നത്. ആർസനിക്കും അതിന്റെ സം‌യുക്തങ്ങളും കീടനാശിനികളിലും കളാനാശിനികളിലും ലോഹസങ്കരങ്ങളിലും ഉപയോഗിക്കപ്പെടുന്നു.

## സംയുക്തങ്ങൾ
* മനയോല - ആഴ്സനിൿ ട്രൈസൾഫൈഡ് (As2S3)
* ആഴ്സനിൿ ട്രയോക്സൈഡ് (As2O3)
* ആഴ്സെനസ് ആസിഡ് (H3AsO3)
* ആഴ്സനിക് ആസിഡ് (H3AsO4)
* ആഴ്സീൻ (AsH3, AsR3)
* ആഴ്സോറേനുകൾ (AsR5)
* ആഴ്സനിൿ പെന്റാഫ്ലൂറൈഡ് (AsF5) - ഒരു ല്യൂയിസ് ആസിഡ് (Lewis Acid), ശക്തിയേറിയ ഒരു ഫ്ലൂറൈഡ് അയോൺ സ്വീകാരി
* കകോഡിലിൿ ആസിഡ് ((CH3)2AsO2H)

## അവലംബം


വർഗ്ഗം:മൂലകങ്ങൾ
വർഗ്ഗം:ആർസെനിക്
വർഗ്ഗം:ഉപലോഹങ്ങൾ
പൈതഗോറസ്

പുരാതന ഗ്രീസിലെ പ്രശസ്തനായ ഗണിതശാസ്ത്രജ്ഞനും തത്ത്വജ്ഞാനിയുമായിരുന്നു **പൈതഗോറസ്** (580 - 500ബി.സി.). ഭൂമിയ്ക്ക് ഗോളാകൃതിയാണെന്നും ഗ്രഹങ്ങൾക്കെല്ലാം അവരുടെതായ സഞ്ചാരപാതയുണ്ടെന്നും അദ്ദേഹം സമർത്ഥിച്ചു. ത്രികോണമിതിയിലെ പ്രധാന സിദ്ധാന്തങ്ങളിലൊന്നായ പൈതഗോറസ് സിദ്ധാന്തം ഇദ്ദേഹത്തിന്റെ സംഭാവനയാണ്.

## ജീവിതരേഖ
ഗ്രീസിന്റെ ഭാഗമായിരുന്ന  സാമോസിൽ ബി.സി. 580-ലാണ്‌ പൈതഗോറസിന്റെ ജനനം എന്നു കരുതപ്പെടുന്നു. അക്കാലത്തെ പ്രശസ്ത പണ്ഡിതരായിരുന്ന അനക്സിമാണ്ടറുടെയും ഥെയിൽസിന്റെയും ശിഷ്യനായിരുന്ന അദ്ദേഹം ജ്യോതിശാസ്ത്രത്തിലുംഗണിതത്തിലും തത്വചിന്തയിലും അറിവു നേടി. കൂടുതൽ അറിവിനു വേണ്ടി ഈജിപ്റ്റിലും പടിഞ്ഞാറൻ ഏഷ്യയിലുമൊക്കെ അദ്ദേഹം സഞ്ചരിച്ചു. അൻപതാമത്തെ വയസ്സിൽ ദക്ഷിണ ഇറ്റലിയിലെ ക്രോട്ടൺ എന്ന സ്ഥലത്തു സ്ഥിരതാമസമാക്കി.

സംഗീതത്തിലും തത്പരനായിരുന്ന അദ്ദേഹം സംഗീതോപകരണങ്ങളിലെ ചരടുകളുടെ നീളം,വലിവ് എന്നിവയ്ക്ക് ശബ്ദത്തിന്റെ ഉച്ചനീചാവസ്ഥ നിർണയിക്കുന്നതിൽ പ്രധാന പങ്കുണ്ടെന്ന് അദ്ദേഹം കണ്ടെത്തി. പ്രഭാതനക്ഷത്രവും സായാഹ്നനക്ഷത്രവും ഒന്നാണെന്ന് ആദ്യം മനസ്സിലാക്കിയത് പൈതഗോറസാണ്‌.

പൈതഗോറസിന്റെ അനുയായികൾ പൈതഗോറിയന്മാർ എന്നറിയപ്പെട്ടു.‍ സംഖ്യകളുടെ ശക്തിയിൽ വിശ്വസിച്ചിരുന്ന വിഭാഗമാണ് ഇവർ.

## സംഭാവനകൾ
ക്ഷേത്രഗണിതവും സംഖ്യാശാസ്ത്രവും ആയിരുന്നു പ്രധാനഗവേഷണമേഖലകൾ. ജ്യോതിശാസ്ത്രത്തിലും ശബ്ദം. സംഗീതം എന്നീ മേഖലകളിലും പൈതഗോറസ് തന്റേതായ സംഭാവനകൾ നൽകിയിട്ടുണ്ട്.

### ഗണിതം

മട്ടത്രികോണത്തിലെ വശങ്ങളെ  സംബന്ധിക്കുന്ന സിദ്ധാന്തം ഇദ്ദേഹത്തിന്റെ പേരിലാണ് അറിയപ്പെടുന്നത്. സംഖ്യകളെ ത്രികോണസംഖ്യകൾ, ചതുരസംഖ്യകൾ, പഞ്ചകോണസംഖ്യകൾ എന്നിങ്ങനെ തിരിച്ചു. ഉദാഹരണത്തിനു 1,3,6... ത്രികോണസംഖ്യകളായും 1,4,9,16...തുടങ്ങിയവ ചതുരസംഖ്യകളായും 1,5,12,22..തുടങ്ങിയവ പഞ്ചകോണസംഖ്യകളായും ഇദ്ദേഹം അവതരിപ്പിച്ചു. നിഗമനസമ്പ്രദായം, ക്രമബഹുതലപഠനം ഇവയും ഇദ്ദേഹം നടത്തി. അപരിമേയസംഖ്യകൾ കണ്ടെത്തി.
പൈത്തഗോറസും അദ്ദേഹത്തിന്റെ അനുയായികളും ഇരട്ടസംഖ്യകളെ സ്ത്രീകളായും ഒറ്റസംഖ്യകളെ പുരുഷന്മാരായും വിശ്വസിച്ചു. സംഖ്യകൾക്കെല്ലാം ചിലരൂപഭാവങ്ങളും നൽകി. ഉദാഹരണത്തിന് 1 എന്ന സംഖ്യയെ യുക്തിബോധത്തിന്റെ ദൈവമായും  സ്രഷ്ടാവായും, 2 എന്ന സംഖ്യയെ അഭിപ്രായങ്ങളുടെ ദൈവമായും ഇവർ കരുതി.

### ജ്യോതിശാസ്ത്രം

ക്രിസ്തുവിനും അഞ്ചുനൂറ്റാണ്ട് മുമ്പ് ജീവിച്ചിരുന്ന ഗ്രീക്കുകാരനായ ഇദ്ദേഹമാണ് ഭൂമിയുടെ ഗോളാകൃതി യുക്തിഭദ്രമായി പ്രവചിച്ച ആദ്യ ദാർശനികൻ. ഗ്രഹണസമയത്ത് ചന്ദ്രനിൽ വീഴുന്ന ഭൂമിയുടെ നിഴലിന് എല്ലായ്പ്പോഴും വൃത്താകൃതിയാണുള്ളത് എന്ന നിരീക്ഷണത്തിൽ നിന്നാണ് പൈതഗോറസ് ഭൂമിയുടെ ഗോളാകൃതി പ്രവചിച്ചത്. പ്രഭാത നക്ഷത്രമെന്നും സായാഹ്നനക്ഷത്രമെന്നും രണ്ടായിക്കരുതിയിരുന്ന ആകാശ വസ്തു ഒന്നാണെന്ന് സ്ഥാപിച്ചു. (ഗ്രീക്കുകാർ അഫ്രോഡൈറ്റ് എന്നും റോമാക്കാർ വീനസ് എന്നും വിളിച്ചിരുന്ന വെള്ളിനക്ഷത്രം അഥവാ ശുക്രൻ).

ചന്ദ്രന്റെ ഭ്രമണ തലം ഭൂമദ്ധ്യരേഖയുടെ തലത്തിൽ നിന്നും ചരിഞ്ഞാണെന്ന് നിരീക്ഷിച്ചു. അന്ന് അറിയപ്പെട്ടിരുന്ന എല്ലാ ഗ്രഹങ്ങളും (സൂര്യനും ചന്ദ്രനും അടക്കം) ഗോളങ്ങളാണ് എന്നും അവ വൃത്താകാര പാതയിൽ ഭൂമിയെ ചുറ്റുന്നു എന്നും പ്രസ്ഥാവിച്ചു.

## അവലംബം

വർഗ്ഗം:പുരാതന ഗ്രീക്ക് ഗണിതശാസ്ത്രജ്ഞർ
വർഗ്ഗം:പുരാതന ഗ്രീക്ക് തത്ത്വചിന്തകർ
ഒലിവ്

ഒരു നിത്യ ഹരിത വൃക്ഷമാണ് **ഒലിവ്** അഥവാ **സൈത്ത്**. ശാസ്ത്ര നാമം ***ഒലിയ യൂറോപ്യ***, *യൂറോപ്പിന്റെ അഥവാ യൂറോപ്പിൽനിന്നുള്ള ഒലിവ്* എന്നർത്ഥം. പ്രധാനമായും പോർച്ചുഗലിൽ നിന്ന് ലെവന്റ് വരെയുള്ള മെഡിറ്ററേനിയൻ പ്രദേശത്ത് ഇവ കാണപ്പെടുന്നു.കൂടാതെ അറേബ്യൻ ഉപദ്വീപിലും തെക്കൻ ഏഷ്യയിലും ചൈനയിലും.  ഒലീവ് വൃക്ഷത്തിന്റെ ഫലം ഒലീവ് എന്നും അറിയപ്പെടുന്നു. വൃക്ഷത്തിന്റെ അതേ നാമം.മെഡിറ്ററേനിയൻ മേഖലയിലെ ഒരു പ്രധാന കാർഷിക മരമാണിത്.മെഡിറ്ററേനിയൻ ഭക്ഷണരീതിയിലെ പ്രധാന ചേരുവകളിലൊന്നാണ് ഒലിവ് ഓയിൽ.പ്രധാനമായും ഫലത്തിന് വേണ്ടിയാണ് നട്ടുപിടിപ്പിക്കുന്നത്. പലയിനം ഒലിവു മരങ്ങളുണ്ട്. സാവധാനം വളരുന്ന ഒരു മരമാണിത്. 3-12 മീറ്റർ ഉയരമുണ്ടാകും. ഇടതൂർന്നു വളരുന്നു. ഇലകൾ കട്ടിയുള്ളതും നീണ്ടു കൂർത്തവയുമാണ്. പുഷ്പങ്ങൾ വളരെ ചെറുതാണ്.

## ചിത്രശാല

Image:ഒലിവ്മരം.JPG|ഒലിവ് മരം
Image:Olive_small.JPG|ഒലിവിൻ തൈ


വർഗ്ഗം:ഫലവൃക്ഷങ്ങൾ
വർഗ്ഗം:ഇസ്രയേലിന്റെ ദേശീയ പ്രതീകങ്ങൾ
വർഗ്ഗം:ഉദ്യാന സസ്യങ്ങൾ
വർഗ്ഗം:ഏഷ്യയിലെ ഉദ്യാന സസ്യങ്ങൾ
വർഗ്ഗം:ബോൺസായ് ആയി ഉപയോഗിക്കുന്ന സസ്യങ്ങൾ
വർഗ്ഗം:ഫ്രാൻസിലെ സസ്യജാലം
വള

സ്ത്രീകളും പുരുഷന്മാരും കൈയ്യിലണിയുന്ന ഒരു ആഭരണമാണ് **വള**. സ്വർണ്ണം, വെള്ളി, പ്ലാറ്റിനം, സ്ഫടികം, പ്ലാസ്റ്റിക്ക്, മരം, റബർ, ഇരുമ്പ്, സ്റ്റീൽ, ചെമ്പ്,പിച്ചള തുടങ്ങിയവ കൊണ്ട് വള നിർമ്മിക്കാറുണ്ട്.
ലോകമെമ്പാടും ഉള്ള പല ആഘോഷങ്ങൾക്കും കലാരൂപങ്ങൾക്കും വിവാഹം പോലുള്ള ചടങ്ങുകൾക്കുമെല്ലാം വളകൾ ഉപയോഗിക്കുന്നു.ലോഹങ്ങൾ കൊണ്ട് നിർമ്മിച്ച കട്ടിയുള്ള വള ആയുധമായും ഉപയോഗിക്കാറുണ്ട്.

## ചിത്രശാല

Image:Banglesinindia.jpg|വിൽക്കാൻ വച്ചിരിക്കുന്ന വളകൾ
ചിത്രം:Hasthamudra2.JPG|കയ്യിൽ സ്വർണ്ണവളയണിഞ്ഞ് ഹസ്തമുദ്ര കാണിക്കുന്നു
ചിത്രം:Bangles in green and orange.jpg|ഒരു കൂട്ടം വളകൾ
File:Bangles_Stand_-_വള_സ്റ്റാൻഡ്.JPG|വളകൾ സൂക്ഷിക്കുന്ന സ്റ്റാൻഡ്
File:Bangles Ornaments.jpg|ഇന്ത്യയിൽ വളകൾ പ്രദർശിപ്പിച്ചിരിക്കുന്നു.
File:চুড়ি.jpg|


## പുറത്തേക്കുള്ള കണ്ണികൾ

വർഗ്ഗം:ആഭരണങ്ങൾ
വർഗ്ഗം:ഇന്ത്യൻ കണ്ടുപിടിത്തങ്ങൾ
വാൽ

180px|thumb|A scorpion tail
മൃഗങ്ങളുടെ പിറകുവശത്തുള്ള ഒരു ശരീരഭാഗമാണ് **വാൽ**. 
## ഉപയോഗം
വാൽ എന്ന അവയവം വിവിധ ജീവികൾ‍ വിവിധ തരത്തിൽ പ്രയോജനപ്പെടുത്തുന്നു.വേഗത്തിൽ ചലിക്കുമ്പോൾ മൃഗങ്ങൾ തങ്ങളുടെ ശരീരസ്തിരതക്ക് (Balencing)വാലിൽ‍ ബലം കേന്ദ്രീകരിക്കാറുണ്ട്. കൂട്ടർക്ക് അടയാളങ്ങൾ നൽകുന്നതിനും, ശത്രുക്കളെ ഭയപ്പെടുത്തുന്നതിനും, പ്രാണികളെ ശരീരത്തിൽ നിന്നകറ്റുന്നതിനും വാൽ ഉപയോഗിക്കുന്നു. 
മീനുകൾ അവയുടെ ചലനത്തിന് വാലുപയോഗിക്കുന്നു. കുരങ്ങുകൾ അതുപയോഗിച്ച് മരങ്ങളിൽ തൂങ്ങുന്നു. പശുക്കൾ ഈച്ചയടിക്കാനും വാൽ പ്രയോജനപ്പെടുത്തുന്നു. നായ അതിന്റെ സ്നേഹം പ്രകടിപ്പിക്കുന്നതിന് വാലാട്ടുന്നു.
ജീവൻരക്ഷയ്ക്കായ് വാലുപയോഗിക്കുന്ന ജീവിയാണ് പല്ലി. ശത്രുവിന്റെ ശ്രദ്ധ മാറ്റുന്നതിന് പല്ലി വാല് മുറിച്ചിടുന്നു. പിടയുന്ന വാലിലേക്ക് ശത്രു ശ്രദ്ധിക്കുന്നതിനിടയിൽ പല്ലി രക്ഷപെടുന്നു.  തേളുകൾ ശത്രുവിൻമേൽ വിഷം കുത്തിവയ്ക്കുന്നത് വാലുകൊണ്ടാണ്.

## വാൽ - പഴഞ്ചൊല്ലുകൾ

* തലയിരിക്കുമ്പോൾ വാൽ ആടരുത്.
* നായുടെ വാൽ പന്തീരാണ്ടു കൊല്ലം കുഴലിലിട്ടാലും നൂരില്ല.

## ചിത്രശാല

Image:Drawingthetail.JPG| കണ്ണുകെട്ടി ചിത്രത്തിലെ പശുവിന് വാലുവരക്കുന്ന കളി
ചിത്രം:തുമ്പിവാലൻ.JPG|വാലൻതുമ്പി
ചിത്രം:തേൾ.JPG|തേൾ


വർഗ്ഗം:മൃഗങ്ങളുടെ ശരീരഭാഗങ്ങൾ
വൃക്ഷം

right|250px|thumb|കോണിഫെറസ് കോസ്റ്റ് റെഡ്‌വുഡ് ആണ് ഭൂമിയിലെ ഏറ്റവും നീളമേറിയ വൃക്ഷം
വണ്ണമുള്ള തണ്ടുകളോടും ശിഖരങ്ങളോടും കൂടിയ സസ്യങ്ങളാണ് **വൃക്ഷം** അഥവാ **മരം**. അന്തരീക്ഷത്തിലെ കാർബൺ ഡയോക്‌സൈഡിന്റെ അളവ് കുറച്ച് ഓക്സിജന്റെ അളവ് വർദ്ധിപ്പിക്കുക, മണ്ണൊലിപ്പ് തടയുക എന്നീ ധർമ്മങ്ങൾ നിർവഹിക്കുന്നതിൽ മരങ്ങൾക്ക് പ്രത്യേകസ്ഥാനമുണ്ട്.

മറ്റു ജീവജാലങ്ങളുടെയെല്ലാം നിലനിൽപ്പിന്  സസ്യങ്ങൾ വഹിക്കുന്ന പങ്ക് വളരെ വലുതാണ്. 
### പ്രശസ്തമായ മരങ്ങൾ
* [മഹാബോധിവൃക്ഷം]
* [തീനീറിയിലെ മരം]
* [കമ്പകം]
* കണ്ണിമാര തേക്ക് - പറമ്പിക്കുളം.  അറിയപ്പെടുന്നതിൽ വെച്ച് ഏറ്റവും കൂടുതൽ തടിവണ്ണമുള്ള തേക്കുമരം.

## ചിത്രങ്ങൾ

File:Jackfruit_Tree_-_പ്ലാവ്.JPG|പ്ലാവ്
Image:തോട്ടുപുളിമരം.JPG|തോട്ടുപുളിമരം
പ്രമാണം:Echil 100420091220.jpg|മരത്തൊലി
ചിത്രം:oru maram.JPG|വാഗമണ്ണിലെ മൊട്ടക്കുന്നുകൾക്കു സമീപമുള്ള ഒരു മരം
File:Fall season tree.jpg| കുവൈറ്റിൽ ഇലകളെല്ലാം പൊഴിയുന്നു ഋതുവിൽ ഒരു വൃക്ഷം


വർഗ്ഗം:സസ്യങ്ങൾ
വർഗ്ഗം:വൃക്ഷങ്ങൾ
സെലീനിയം

അണുസംഖ്യ 34 ആയ മൂലകമാണ് **സെലീനിയം**. **Se** ആണ് ആവർത്തനപ്പട്ടികയിലെ ഇതിന്റെ പ്രതീകം. ഈ അലോഹം രാസസ്വഭാവങ്ങളിൽ സൾഫർ, ടെലൂറിയം എന്നിവയുമായി സാദൃശ്യം പ്രകടിപ്പിക്കുന്നു. പ്രകൃതിയിൽ മൂലക രൂപത്തിൽ വളരെ അപൂർവമായേ ഇത് കാണപ്പെടുന്നുള്ളൂ. ശരീരത്തിൽ അമിതമായ അളവിൽ kKന്നാൽ വിഷകരമാണെങ്കിലും മിക്ക ജന്തുക്കളുടെയും കോശ പ്രവർത്തനങ്ങൾക്ക് ഈ മൂലകം ആവശ്യമാണ്.

സ്വതന്ത്ര സെലീനിയം പല രൂപങ്ങളിലും കാണപ്പെടന്നു. സാന്ദ്രതയേറിയതും പർപ്പിൾ കലർന്ന ചാര നിറമുള്ളതുമായ അർദ്ധലോഹമാണ് (അർദ്ധചാലകം) അവയിൽ ഏറ്റവും സ്ഥിരതയേറിയത്. ഇത് പ്രകാശത്തിന്റെ സാന്നിദ്ധ്യത്തിൽ ഇരുട്ടിലേതിനേക്കാൾ കൂടുതൽ വൈദ്യുതി കടത്തിവിടുന്നു. ഈ പ്രത്യേകതയുള്ളതിനാൽ ഇത് ഫോട്ടോസെല്ലുകളിൽ ഉപയോഗിക്കപ്പെടുന്നു. വൈദ്യുതചാലകങ്ങളല്ലാത്ത മറ്റ് പല രൂപാന്തരങ്ങളും സെലീനിയത്തിനുണ്ട്.

വർഗ്ഗം:മൂലകങ്ങൾ
വർഗ്ഗം:ജീവധാതുക്കൾ
ബ്രാഹ്മി ലിപി

ദക്ഷിണേഷ്യ, ദക്ഷിണപൂർവേഷ്യ, തിബെത്ത് എന്നിവിടങ്ങളിലെ മിക്ക ലിപികളുടേയും മാതൃലിപിയാണ് **ബ്രാഹ്മി ലിപി‌**. ബി.സി.ഇ. ആറാം നൂറ്റാണ്ടു മുതൽ ബ്രാഹ്മി ലിപി ഉപയോഗത്തിലിരുന്നതായി കണ്ടെത്തിയിട്ടുണ്ട്. എങ്കിലും ബി.സി.ഇ. മൂന്നാം നൂറ്റാണ്ടിൽ ആലേഖനം ചെയ്യപ്പെട്ട അശോകന്റെ ശിലാശാസനങ്ങളാണ്‌ ബ്രാഹ്മി ലിപിയിൽ രചിക്കപ്പെട്ടിട്ടുള്ളവയിൽ പ്രശസ്തമായത്. 

കൊറിയൻ അക്ഷരമാലയായ ഹാൻഗുൽ ബ്രഹ്മി ലിപിയിൽ നിന്നും രൂപാന്തരപ്പെടുത്തിയെടുത്തതാണെന്ന് ചില പണ്ഡിതർ അഭിപ്രായപ്പെടുന്നുണ്ട്. ലോകവ്യാപകമായി ഇന്ന് ഉപയോഗിക്കപ്പെടുന്ന ഹിന്ദു-അറബി സംഖ്യാസമ്പ്രദായത്തിന്റെ  ഉത്പ്പത്തിയും ബ്രാഹ്മി ലിപികളിൽ നിന്നാണ്.‌.

കണ്ടുകിട്ടിയിട്ടുള്ള ബ്രാാഹ്മിലിഖിതങ്ങളിൽ ഏറ്റവും പഴയതും കൃത്യമായി കാലം നിർണയിക്കപ്പെട്ടതുമായ ലിഖിതങ്ങൾ അശോകചക്രവർത്തിയുടെ (BC 272 - BC 231) ശിലാശാസനങ്ങളാണ്. അശോകന്റെ കാലത്ത് ഇന്നറിയപ്പെടുന്ന ഭാരതത്തിന്റെ എല്ലാഭാഗത്തും ബ്രാഹ്മിലിപി പ്രചാരത്തിൽ ഉണ്ടായിരുന്നു എന്ന് ഈ ലിഖിതങ്ങൾ തെളിയിക്കുന്നു.

കേലാഡിയിലെ സമീപകാല കണ്ടെത്തലുകൾ സൂചിപ്പിക്കുന്നത് ബ്രാഹ്മി ലിപി ഒരു സങ്കര രൂപത്തിലുള്ള മൂന്ന് ലിപികളിൽ നിന്നാണ് ഉരുത്തിരിഞ്ഞത്: ഇംപീരിയൽ അരാമിക് അക്ഷരമാല, ഫീനിഷ്യൻ അക്ഷരമാല, ഗ്രീക്ക് അക്ഷരമാല, പ്രത്യേകിച്ച് ഡി അക്ഷരം.

## സ്രോതസ്സുകൾ
* വടക്കൻ ബ്രാഹ്മിയും തെക്കൻ ബ്രാഹ്മിയും, 22 Jan 2013, കെ. കൃഷ്ണരാജ്‌, മാതൃഭൂമി
* സൈന്ധവ മുദ്രകൾ തിരുത്തി വായിക്കണമെന്ന് ചരിത്രകാരൻ , Nov 04, 2014, മാതൃഭൂമി (ചിത്രം)
*  എടക്കൽ ഗുഹയിലെ അപൂർവബ്രാഹ്മിലിഖിതം, 20 Feb 2012, എം.ആർ.രാഘവവാരിയർ, മാതൃഭൂമി

## അവലംബങ്ങൾ

വർഗ്ഗം:ബ്രാഹ്മി ലിപികൾ
വർഗ്ഗം:ലിപികൾ
ഇന്റൽ 8085

1977-ൽ ഇന്റൽ പുറത്തിറക്കിയ 8-ബിറ്റ് മൈക്രോപ്രൊസസ്സറാണ്‌ ഇന്റൽ 8085. ഇന്റലിന്റെ തന്നെ ഇന്റൽ 8080 പ്രൊസസ്സറിന്‌ ഇത് പരസ്പ്പര പൂരകമാണ്‌ ഇത്, പക്ഷെ മുൻഗാമികളേക്കാൾ കുറച്ച് സഹായക ഹാർഡ്‌വെയർ മാത്രമേ ആവശ്യമുള്ളൂ അതിനാൽ തന്നെ താരതമ്യേന എളുപ്പത്തിലും ചെലവ് കുറഞ്ഞ രീതിയിലുമുള്ള മൈക്രോകമ്പ്യൂട്ടർ നിർമ്മാണം സാധ്യമാക്കുന്നു.

പേരിലുള്ള "5" എന്ന അക്കത്തിന്‌ കാരണം ഇതിന്റെ പ്രവർത്തനത്തിന്‌ +5 വോൾട്ട് വൈദ്യുതോർജ്ജം മാത്രമേ ആവശ്യമുള്ളൂ എന്നതാണ്‌, 8080 നെ പോലുള്ളവയ്ക്ക് +5v, -5v അല്ലെങ്കിൽ +12v ആവശ്യമായിരുന്നു. ഈ രണ്ട് പ്രൊസസ്സറുകളും CP/M ഓപ്പറേറ്റിംഗ് സിസ്റ്റമുള്ള കമ്പ്യൂട്ടറുകളിൽ ഉപയോഗിക്കപ്പെട്ടിരുന്നു. പിന്നീട് 8085 നെ മൈക്രോകൺട്രോളർ എന്ന നിലയിൽ ഉപയോഗിക്കപ്പെട്ടു തുടങ്ങി. ഈ രണ്ട് പ്രൊസസ്സറിന്റെയും രൂപകൽപ്പനയേക്കാൾ കൂടുതൽ മികച്ചതും താദാമ്യം പുലർത്തിയതുമായ സിലോഗ് Z80 (Zilog Z80) മൈക്രോപ്രൊസസ്സർ ഉപയോഗിച്ചുള്ള ഡെസ്ക്ക്ടോപ്പ് കമ്പ്യൂട്ടറുകളുടെ നിർമ്മാണത്തിന്‌ ഉല്പ്രേരകമായിതീരുകയും ചെയ്തു, CP/M ഒപ്പറേറ്റിംഗ് സിസ്റ്റം ഉപയോഗിച്ചുള്ള ഇത്തരം കമ്പ്യൂട്ടറുകൾ 1980 കളിൽ ഹോം കമ്പ്യൂട്ടർ വിപണി വളരെ പെട്ടെന്ന് കീഴടക്കുകയുണ്ടായി. മൈക്രോപ്രൊസസ്സർ എന്നതിലുപരി മൈക്രോകൺട്രോളർ എന്ന നിലയിൽ ഇന്റൽ 8085 വളരെ കാലം സജീവമായി നിലനിൽക്കുകയും ചെയ്തു.

## രൂപഘടന
വോൺ ന്യൂമൻ രൂപാങ്കം അനുസരിച്ചുള്ളതായിരുന്നു 8085 ന്റെ രൂപഘടന, 16-ബിറ്റ് അഡ്രസ്സ് ബസും 8-ബിറ്റ് ഡാറ്റാ ബസും ഇതിനുണ്ടായിരുന്നു. 8224 (ക്ലോക്ക് ജനറേറ്റർ) 8228 (സിസ്റ്റം കൺട്രോളർ) എന്നിവയുടെ എല്ലാ സവിശേഷതകളും ഇതിൽ ഉൾക്കൊള്ളിച്ചിരുന്നു. 8085 ഉം കൂടെ 8156 RAM, 8355/8755 ROM/PROM കൂടിചേർന്നാൽ പൂർണ്ണമായി കമ്പ്യൂട്ടറന്‌ തുല്യമായി. 6,500 ട്രാൻസിസ്റ്ററുകൾ ഇതിൽ ഉൾക്കൊള്ളിക്കപ്പെട്ടിരുന്നു.
### റജിസ്റ്ററുകൾ
8085 ന്‌ കൈകാര്യം ചെയ്യാവുന്ന മെമ്മറിയുടെ അളവ് 64 കിലോബൈറ്റും. അന്ന് നിലവിലുണ്ടായിരുന്ന് മറ്റ് പ്രൊസസ്സറുകളിൽ നിന്നി വ്യത്യസ്തമായി 28 അഥവാ 256 ഇൻപുട്ട്/ഔട്ട്പുട്ട് പോർട്ടുകൾ ഇതിനുണ്ടായിരുന്നു. ഇതിലുണ്ടായിരുന്ന റജിസ്റ്ററുകൾ A (അക്യുമുലേറ്റർ)  B, C, D, E, H, L എന്നിവയായിരുന്നു. ഇവയെ കൂടാതെ 16-ബിറ്റ് വീതമുള്ള പ്രോഗ്രാം കൗണ്ടർ (Program Counter, PC) സ്റ്റാക്ക് സൂചിക (Stack Pointer, SP) എന്നിവയും 8-ബിറ്റുള്ള ഫ്ലാഗ് റജിസ്റ്റെർ F ഇതിൽ ഉൾക്കൊള്ളിച്ചിരുന്നു.

## വിദ്യാഭ്യാസരംഗത്ത്
തുർക്കി, ബംഗ്ലാദേശ്, ഇറാൻ‍, ഇന്ത്യ, പാകിസ്താൻ‍, ബ്രസീൽ‍, റിപബ്ലിക്ക് ഓഫ് മസഡോണിയ, മെക്സിക്കോ, ജർമനി, ഹംഗറി, പനാമ, നേപ്പാൾ‍, മലേഷ്യ തുടങ്ങിയ രാജ്യങ്ങളിലെ എൻജിനീയറിംഗ് പഠന സ്ഥാപനങ്ങളിൽ മൈക്രോപ്രൊസസ്സറുകളെ കുറിച്ചുള്ള പ്രാരംഭ പഠനത്തിന്‌ ഇപ്പോഴും 8085 ഉപയോഗിക്കപ്പെടുന്നുണ്ട്.

## അവലംബം

8085
നോൾ

ഇന്റർനെറ്റ് ഉപയോക്താക്കൾക്ക് തങ്ങളുടെ രചനകൾ പ്രസിദ്ധീകരിക്കുന്നത് ഗൂഗിൾ ഒരുക്കിയിരിക്കുന്ന പ്രൊജക്ടാണ് **നോൾ**. ഗൂഗിളിലെ ഒരു വൈസ് പ്രസിഡണ്ടും  ഇസ്രായേലി കമ്പ്യൂട്ടർ ശാസ്ത്രജ്ഞനുമായ ഉദി മാൻബർ ആണ് നോളിന്റെ ഉപജ്ഞാതാവ്. 2007 ഡിസംബർ 13-നാണ് നോൾ ഔദ്യോഗികമായി പ്രഖ്യാപിക്കപ്പെട്ടത്. 2008 ജൂലൈ 23-ന് നോളിന്റെ ബീറ്റ വെർഷൻ പുറത്തിറങ്ങി. 2012 മേയ് 1 മുതൽ നോൾ സേവനങ്ങൾ നിർത്തലാക്കി.

## നോൾ തുടങ്ങാൻ
ഗൂഗിളിൽ അക്കൗണ്ട് ഉള്ള ആർക്കും നോൾ എഴുതിത്തുടങ്ങാം. വെബ് ഉപയോക്താക്കളുടെ രചനകൾ ഉൾക്കൊള്ളുന്ന വിക്കിപീഡിയയിൽ നിന്ന് വിഭിന്നമായി ഇവിടെ എഴുതുന്ന രചനകൾ മറ്റുപയോക്താക്കൾ എഡിറ്റ് ചെയ്യില്ല. ഇതുവഴി ലേഖകന് തന്റെ കാഴ്ചപ്പാട് ശക്തമായി അവതരിപ്പിക്കാൻ സാധിക്കുമെന്നാണ് നോൾ അവകാശപ്പെടുന്നത്. മറ്റുപയോക്താക്കൾക്ക് ഓരോ രചനയെയും കുറിച്ചുള്ള ഫീഡ്ബാക്കും അഭിപ്രായങ്ങളും അനുബന്ധ വിവരങ്ങളുമാണ് ഉൾപ്പെടുത്താൻ സാധിക്കുക.
## ഒരേ വിഷയത്തിൽ ധാരാളം ലേഖനങ്ങൾ
ഒരുപയോക്താവിന് ഇഷ്ടപ്പെട്ട ഏതു വിഷയത്തെക്കുറിച്ചും നോൾ എഴുതാം. ഇതേ വിഷയത്തെക്കുറിച്ച് മറ്റാരെങ്കിലും ലേഖനങ്ങൾ എഴുതിയിട്ടുണ്ടെങ്കിലും പുതിയ ഉപയോക്താവിന് അതേ വിഷയത്തിൽ തന്റേതായ ലേഖനം രചിക്കുന്നതിൽ യാതൊരു ബുദ്ധിമുട്ടുമുണ്ടാകില്ല.
## ആധാരസൂചികകൾ


വിഭാഗം:ഇന്റർനെറ്റ്
വർഗ്ഗം:ഗൂഗിൾ സേവനങ്ങൾ
നീർക്കുതിര

സസ്യഭുക്കായ വലിയ ഒരു സസ്തനിയാണ് **നീർക്കുതിര** അഥവാ **നീർക്കളിർ** അഥവാ **ഹിപ്പോപൊട്ടാമസ്**. (ഗ്രീക്ക്: ἱπποπόταμος (ഹിപ്പോപ്പൊട്ടാമസ്), ιππος ഹിപ്പോസ് എന്നതിനു “കുതിര“ എന്നും, πόταμος പൊട്ടാമോസ് എന്നതിന് “നദി“ എന്നുമാണ് അർത്ഥം) പൊതുവേ ഇവയ്ക്ക് ഉയരം കുറവാണ്. ആഫ്രിക്കൻ വൻകരയാണ് നീർക്കുതിരയുടെ ജന്മദേശം. നീർക്കുതിരയുടെ ജീവിത ദൈർഘ്യം ഏതാണ്ട് 40-50 വർഷങ്ങൾ വരെയാണെന്നാണ് കണക്കാക്കപ്പെട്ടിരിക്കുന്നത്. ഈ കാലയളവത്രയും ആൺഹിപ്പോകൾ വളർന്നുകൊണ്ടിരിക്കും. എന്നാൽ പെൺ ഹിപ്പോകളുടെ വളർച്ച 25 വർഷം പിന്നിടുന്നതോടെ അവസാനിക്കുകയും ചെയ്യും.

## ശാരീരിക സവിശേഷതകൾ
തടിച്ചുരുണ്ട ശരീരവും വലിയ വായയും പല്ലുകളും ഇവയുടെ സവിശേഷതകളാണ്. ഇവയ്ക്ക് ഇരട്ടക്കുളമ്പുകളാണുള്ളത്. പകൽ സമയങ്ങളിൽ വിശ്രമിയ്ക്കുന്ന ഇവ രാത്രിസമയങ്ങളിൽ ഭക്ഷണം തേടി  ദൂരയാത്രകൾ ചെയ്യുന്നു. ആൺനീർക്കുതിരകൾക്ക് ശരാശരി 1.5മീറ്റർ ഉയരവും 4.5മീറ്റർ നീളവും 1500 - 1800 കി.ഗ്രാം ഭാരവും ഉണ്ടായിരിയ്ക്കും. താഴത്തെ വരിയിലെ അറ്റം കൂർത്ത പല്ലുകൾക്ക് 50സെന്റിമീറ്ററോളം നീളവും ഉണ്ടായിരിയ്ക്കും.

ജലവാസത്തിനനുകൂലമായ ശാരീരികസവിശേഷതകൾ ഇവയ്ക്കുണ്ട്. ശിരസ്സ് അല്പം മാത്രം ജലോപരിതലത്തിനു മുകളിൽ വെച്ച് മുങ്ങിക്കിടക്കുന്ന ഇവയെ പെട്ടെന്ന് കാണാൻ സാധിയ്ക്കയില്ല. ആഴം കുറഞ്ഞ ജലാശയങ്ങളും ഒഴുക്കു കുറഞ്ഞ ഭാഗങ്ങളുമാണ് ഇവയുടെ വാസസ്ഥലങ്ങൾ.10-15അംഗങ്ങളടങ്ങിയ ചെറിയ സംഘങ്ങളായാണ് സാധാരണ കാണപ്പെടുന്നത്. സന്ധ്യയാവുന്നതോടെ തീറ്റ തേടി യാത്ര ആരംഭിയ്ക്കുന്നു.

## കുള്ളൻ ഹിപ്പോ
പടിഞ്ഞാറൻ ആഫ്രിക്കയിൽ മാത്രം കണ്ടുവരുന്ന ചെറിയ ഇനം നീർക്കുതിരകളാണ് കുള്ളൻ നീർക്കുതിരകൾ (**Choeropsis liberiensis** അഥവാ **Hexaprotodon liberiensis**).

## ചിത്രശാല

File:Hippopotamus_-_നീർക്കുതിര_01.JPG|നീർക്കുതിരകൾ
File:Hippopotamus_-_നീർക്കുതിര_02.JPG|നീർക്കുതിരകൾ
File:Hippopotamus_-_നീർക്കുതിര_03.JPG|നീർക്കുതിരകൾ
File:Hippopotamus_-_നീർക്കുതിര_04.JPG|നീർക്കുതിരകൾ


## അവലംബം


വർഗ്ഗം:സസ്തനികൾ
വർഗ്ഗം:നീർക്കുതിരകൾ
വർഗ്ഗം:ആഫ്രിക്കയിലെ സസ്തനികൾ
വർഗ്ഗം:സസ്യഭോജികൾ
ബൾഗേറിയ

തെക്ക്കിഴക്കൻ യൂറോപ്പിലെ ഒരു രാജ്യമാണ് **ബൾഗേറിയ**  (, ), ഔദ്യോഗികമായി ദി **റിപ്പബ്ലിക്ക് ഓഫ് ബൾഗേറിയ** (, ). വടക്ക് റൊമാനിയ, സെർബിയയും മാസിഡോണിയയും പടിഞ്ഞാറ്,ഗ്രീസ്,തുർക്കി എന്നീ രാജ്യങ്ങൾ തെക്കു വശത്ത്,എന്നിവയാണീ രാജ്യത്തിന്റെ അതിരുകൾ.ഈ രാജ്യത്തിന്റെ കിഴക്ക് വശത്തായി കറുത്ത കടൽ സ്ഥിതി ചെയ്യുന്നു.

സോഫിയ ആണ്‌ ബൾഗേറിയയിലെ ഏറ്റവും വലിയ നഗരവും, തലസ്ഥാനവും.

## അവലംബം



വർഗ്ഗം:യൂറോപ്യൻ രാജ്യങ്ങൾ
വർഗ്ഗം:യൂറോപ്യൻ യൂണിയൻ അംഗരാജ്യങ്ങൾ
വർഗ്ഗം:ബൾഗേറിയ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
ബ്രോമിൻ

****

അണുസംഖ്യ 35 ആയ മൂലകമാണ് **ബ്രോമിൻ**. Br ആണ് ആവർത്തനപ്പട്ടികയിലെ ഇതിന്റെ പ്രതീകം. ആണാടിന്റെ ഗന്ധം എന്നർത്ഥമുള്ള ബ്രോമോസ് (βρῶμος, brómos) എന്ന ഗ്രീക്ക് വാക്കില്നിന്നാണ് ബ്രോമിൻ എന്ന പേരിന്റെ ഉദ്ഭവം. ഹാലൊജൻ മൂലകമായ ബ്രോമിൻ റൂം താപനിലയിൽ ചുവന്ന നിറമുള്ളതും ബാഷ്പീകരണശീലമുള്ളതുമായ ദ്രാവകമായിരിക്കും. ബ്രോമിൻ ബാഷ്പം നശീകരണ സ്വഭാവമുള്ളതും വിഷാംശമുള്ളതുമാണ്. 2007-ൽ ഏകദേശം 556,000,000 കിലോഗ്രാം ബ്രോമിൻ ഉൽപാദിപ്പിക്കപ്പെട്ടിട്ടുണ്ട്. അഗ്നിശമനികളുടെയും ശുദ്ധരൂപത്തിലുള്ള രാസബസ്തുക്കളുടെയും നിർമ്മാണത്തിലാണ് ഇത് പ്രധാനമായും  ഉപയോഗിക്കപ്പെടുന്നത്.

## അവലംബം



വർഗ്ഗം:മൂലകങ്ങൾ
വർഗ്ഗം:ഹാലൊജനുകൾ
അഗർത്തല

ത്രിപുരയുടെ തലസ്ഥാനമാണ്‌ **അഗർത്തല**(ബംഗാളി:আগরতলা *Agortôla*). ബംഗ്ലാദേശ് അതിർത്തിയിൽനിന്നും രണ്ട് കിലോമീറ്റർ അകലെ സ്ഥിതിചെയ്യുന്ന ഈ നഗരത്തിലെ ജനസംഖ്യ, 2004-ൽ സമീപസ്ഥങ്ങളായ ചില ഗ്രാമങ്ങൾ കൂട്ടിച്ചേർത്ത്  വിപുലീകരിച്ചതിനുശേഷം 367,822 ആണ്‌  (2001-ലെ കണക്കുകൾ പ്രകാരം 1,89,327 ആയിരുന്നു.).
## ചരിത്രം

സ്വാധീൻ ത്രിപുര നാട്ടുരാജ്യത്തിന്റെ തലസ്ഥാനം തെക്കൻ ത്രിപുരയിൽ ഉദയ്പൂരിലെ , ഗോമതീ തീരത്തെ രംഗമതി ആയിരുന്നു. കൃഷ്ണ കിഷോർ മാണിക്യ മഹാരാജാവ് ഹോറ നദിയുടെ തീരത്തുള്ള ഹവേലിയിലേക്ക് മാറ്റി(ഇപ്പോഴത്തെ പഴയ അഗർത്തല). കൂക്കികളുടെ ആക്രമണം നിമിത്തവും ബ്രിട്ടീഷ് ബംഗാളുമായുള്ള സാമീപ്യത്തിനും വേണ്ടി 1849-ൽ തലസ്ഥാനം ഇപ്പോഴത്തെ അഗർത്തലയിലേക്ക് (പുതിയ ഹവേലി) മാറ്റുകയാണുണ്ടായത്.

## അവലംബങ്ങൾ



വർഗ്ഗം:ഇന്ത്യയിലെ സംസ്ഥാനതലസ്ഥാനങ്ങൾ
വർഗ്ഗം:ത്രിപുരയിലെ പട്ടണങ്ങൾ
മിഥുനം (വിവക്ഷകൾ)

*മിഥുനം - ഒരു നക്ഷത്രരാശി
*മിഥുനം -മലയാളമാസം.
*മിഥുനം - ലൈംഗിക ബന്ധത്തിന്റെ മറ്റൊരു പേര് (മൈഥുനം).
*മിഥുനം (മലയാളചലച്ചിത്രം) -പ്രിയദർശൻ സം‌വിധാനം ചെയ്ത  മലയാളചലച്ചിത്രം.
ഇടവം (വിവക്ഷകൾ)

*മേടം - ഒരു നക്ഷത്രരാശി
*മേടം - ഒരു മലയാളമാസം
തുലാം (വിവക്ഷകൾ)

*തുലാം - ഒരു നക്ഷത്രരാശി
*തുലാം - ഒരു മലയാളമാസം.
*തുലാം (നിർമ്മിതി) - ഒരു ഘടന (Structure).
*തുലാം (ഭാരം) - ഭാരം അളക്കുന്നതിനുള്ള പഴയ ഒരു അളവ്.